title: The Brady Bunch

text: Arkkitehti Mike Brady on leski, jolla on kolme poikaa – Greg, Peter ja Bobby. Hän tapaa tapaa Carolin, jolla on puolestaan kolme tytärtä: Marcia, Jan ja Cindy. Mike ja Carol päättävät mennä naimisiin. He muuttavat saman katon alle lasten, kodinhoitajan ja yhden koiran kanssa.


title: Liuotinainesairaus

text:
Liuotinainesairaus eli toksinen enkefalopatia on keskushermoston degeneratiivinen tila, joka voi johtua pitkäaikaisesta altistumisesta liuottimille. Sairaus on tunnettu työperäisen altistumisen seurauksena. Työperäinen altistuminen on kuitenkin vähentynyt teknisten parannusten, työhygieenisten ja työsuojelullisten toimenpiteiden seurauksena. Silti tapauksia diagnosoidaan yhä viidestä kymmeneen joka vuosi.
Altistumisen kannalta keskeisiä orgaanisia liuottimia ovat bentseeni ja sen johdokset tolueeni, ksyleeni, styreeni (vinyyli-bentseeni) ja etyylibentseeni. Useat ketonit ja aldehydit sekä klooratut hiilivedyt, kuten tri- ja tetrakloorietaani ja -eteeni, lamaavat suurina pitoisuuksina keskushermostoa ja aiheuttavat anestesian kaltaisen keskushermoston lamaantumisen ja lopulta hengityksen pysähdyksen ja kuoleman. Vähäisemmät pitoisuudet heikentävät valppautta ja henkistä suorituskykyä ja aiheuttavat muutoksia aivosähkökäyrässä.


title: Liuotinainesairaus

text: Pitkään ajateltiin liuottimien lamaavan keskushermostoa lisäämällä hermosolukalvon juoksevuutta. Nykykäsityksen mukaan liuottimet vaikuttavat hermosolukalvon integraalisiin proteiineihin ja niiden vuorovaikutukseen solukalvon lipidien kanssa. Tämän ajatellaan selittävän liuottimien vaikutukset aivojen neurotransmitterivälitteisiin toimintoihin, joiden on todettu liittyvän liuotteiden yleisiin lamaaviin vaikutuksiin.


title: Liuotinainesairaus

text: Ajatus ympäristömyrkkyjen vaikutuksesta hermoston degeneratiivisiin sairauksiin on saanut lisäpontta huumeiden sivuvaikutuksista. Kun heroiinin kaltaista petidiinijohdosta syntetisoitiin Kaliforniassa, syntyi virheellisen synteesin seurauksena epäpuhtautta, tetrahydropyridiinijohdos MPTP:tä. Tällöin useille kymmenille huumeiden käyttäjille ilmaantui muutamassa päivissä Parkinsonin tautia muistuttavia pysyviä oireita.


title: Designated hitter

text: Designated hitter -sääntö on baseballin sääntö, jonka myötä syöttäjän tilalle saa sisäpeliin nimetä ylimääräisen lyöjän. Se otettiin käyttöön MLB:n American Leaguessa vuonna 1973.


title: Designated hitter

text: Nykyään DH-sääntö on käytössä lähes kaikissa baseballotteluissa. Poikkeuksina toimivat MLB:n National League, sekä Japanin NPB:n Central League.


title: Designated hitter

text: Designated hitter -sääntöä käytetään liigojen välisissä otteluissa, joissa American Leaguen joukkue on kotijoukkueena (myös World Seriesissä). Kaiken kaikkiaan säännön myötä NL:ssä syntyy vähemmän juoksuja kuin AL:ssä, koska syöttäjän on myös lyötävä vuorollaan.


title: Designated hitter

text: American Leaguen parhaalle DH:lle jaetaan vuosittain Edgar Martínez -palkinto, jonka on useimmin voittanut David Ortiz, kahdeksan kertaa (2003–2007, 2011, 2013 ja 2016).


title: Kato

text: Kato tarkoittaa seuraavia asioita:


title: Yomiuri Giants

text: Yomiuri Giants (読売ジャイアンツ) on japanilainen baseballseura Bunkyōsta, Tokiosta. Se on perustettu vuonna 1934, ja pelaa Nippon Professional Baseball -liigan Central Leaguessa.


title: Yomiuri Giants

text: Giants on Japanin vanhin ja menestynein baseballjoukkue. Se on voittanut Japan Seriesin yhteensä 22 kertaa. Nimensä ja värinsä joukkue on saanut MLB:n New York Giantsin mukaan ("nykyään San Francisco Giants").


title: Yomiuri Giants

text: Kotiottelunsa Giants pelaa 46 000 -paikkaisessa Tokyo Domessa. Seuran omistaa mediayhtiö Yomiuri Group, jonka nimi on myös joukkueen nimenä japanilaisen tavan mukaisesti. Ajoittain länsimaisessa mediassa joukkueeseen viitataan virheellisesti nimellä "Tokyo Giants".


title: Sadaharu Ō

text: Sadaharu Ō (, tunnetaan myös nimellä Wang Chen-chih (); s. 20. toukokuuta 1940 Sumida, Tokio) on japaninkiinalainen entinen baseballpelaaja ja manageri.


title: Sadaharu Ō

text: Ō pitää hallussaan kaikkien aikojen kunnariennätystä ammattilaissarjoissa 868 kunnarillaan. Hän pelasi Yomiuri Giantsissa vuosina 1959–1980, ja lopettamisensa jälkeen toimi joukkueen managerina vuosina 1981–1988. Hän voitti pelaajana 11 kertaa Japan Seriesin.


title: Sadaharu Ō

text: Syöttäjänä aloittanut Ō pelasi pääasiassa ykkösvahtina. Hän piti hallussaan NPB:n yhden kauden kunnariennätystä 55 kunnarilla vuodesta 1964 vuoteen 2013 saakka, jolloin Wladimir Balentien rikkoi ennätyksen.


title: Sadaharu Ō

text: Vuosina 1995–2008 Ō toimi Fukuoka SoftBank Hawksin managerina. Hän jäi eläkkeelle kauden 2008 jälkeen.


title: Changzhi

text: Changzhi () on prefektuuritason kaupunki Kiinan Shanxin maakunnan kaakkoisosassa. Kaupungin pinta-ala on 13 864 neliökilometriä ja väkiluku noin 3,33 miljoonaa (vuonna 2010). Kaupungin keskusta sijaitsee linnuntietä noin 190 kilometriä maakunnan pääkaupunki Taiyuanista eteläkaakkoon.


title: Changzhi

text: Kaupunki rajoittuu pohjoisessa Jinzhongin, idässä Handanin ja Anyangin, kaakossa Xinxiangin, etelässä Jinchengin, sekä lännessä Linfenin prefektuuritason kaupunkeihin.


title: Changzhi

text: Piirikuntatasolla kaupunki jaetaan kahteen kaupunkipiiriin, yhteen piirikuntatason kaupunkiin ja kymmeneen piirikuntaan.


title: FICAM

text: FICAM on suomalainen asiantuntijakeskus, joka on perustettu vuonna 2008. Se sijaitsee Tampereen yliopiston lääketieteen yksikössä. FICAMin tehtävänä on kehittää ja validoida sellaisia solu- ja kudosviljelyyn perustuvia menetelmiä, joilla voidaan täydentää tai korvata eläinkokeita. Muita tehtäviä ovat esimerkiksi jakaa tietoa eläinkokeille vaihtoehtoisista menetelmistä sekä koulutuksen edistäminen. FICAM toimii ECVAMin testauslaboratoriona.


title: FICAM

text: Suurin osa FICAMissa kehitettävistä uusista menetelmistä perustuu ihmisen solujen ja kudosten käyttöön, joista rakennetaan 3D-kudosmalleja. Kehitetyt mallit soveltuvat kemikaalien, kosmetiikka-aineiden ja lääkkeiden turvallisuustestaukseen sekä lääkkeiden tehon ja muiden vaikutusten tutkimiseen.


title: Jardin des Plantes

text: Jardin des Plantes on kasvitieteellinen puutarha Pariisin keskustassa 5. arrondissementin alueella, Seinen etelärannalla. Se on osa luonnonhistoriallista museota Muséum national d’histoire naturellea. Puutarhan alueella on myös pieni eläintarha, Ménagerie du Jardin des Plantes.


title: Jardin des Plantes

text: Puutarhan pinta-ala on 28 hehtaaria. Siellä on 28 kasvihuonetta, joista kuusi on avoinna yleisölle. Puutarhassa ja kasvihuoneissa on edustettuina noin 23 500 eri kasvilajia. Puutarhan herbaario on maailman laajimpia ja sen kokoelmiin kuuluu yli kuusi miljoonaa kuivattua kasvinäytettä. Puutarhan alueella on myös useita luonnonhistorialliseen museoon liittyviä näyttelyrakennuksia, kuten evoluution suuri galleria, mineralogian ja geologian galleria, anatomian ja paleontologian galleria sekä lasten näyttelygalleria. Puutarhassa ja eläintarhassa on yhteensä 330 työntekijää, joista 45 on puutarhureita. Vierailijoita on noin kahdeksan miljoonaa vuodessa. Puutarhan alueella kasvaa Ranskan vanhin libanoninsetri.


title: Jardin des Plantes

text: Jardin des Plantesin historia alkaa vuodesta 1626, jolloin Ranskan kuningas Ludvig XIII:n henkilääkärit Jean Héroard ja Guy de la Brosse perustivat paikalle kuninkaallisen rohtokasvitarhan ("Jardin royal des herbes médicales"). Virallisesti puutarha perustettiin kuninkaallisella määräyksellä vuonna 1635, ja se avattiin yleisölle vuonna 1640. Sen yhteydessä toimi myös kasvitieteen, farmasian ja luonnonhistorian oppilaitos. Kuuluisa luonnontutkija, kreivi Georges Leclerc de Buffon toimi puutarhan intendenttinä vuosina 1739–1788, mikä oli puutarhan kukoistusaikaa. Buffonin ohella siellä työskentelivät myös Georges Cuvier, Jean-Baptiste Lamarck ja de Jussieun veljekset. Buffon laajensi puutarhan alueen ulottumaan Seinen rantaan saakka ja teki siitä arvostetun tutkimuskeskuksen. Ranskalaiset kasvitieteilijät kiersivät 1600- ja 1700-luvuilla ympäri maailmaa keräämässä harvinaisia kasveja Jardin des Plantesia varten. Buffonin ajalta ovat peräisin puutarhan ranskalaistyylinen osa suorine kävelyteineen ja suorakulmaisine parterreineen, englantilaistyylinen maisemapuisto sekä keinotekoiselle kukkulalle istutettu pensasaitalabyrintti.


title: Jardin des Plantes

text: Ranskan vallankumouksen jälkeen vuonna 1793 perustettiin kansalliskonventin päätöksellä luonnonhistorian museo, jonka alaisuuteen Jardin des Plantes siirtyi. Samana vuonna avattiin myös puutarhan alueella sijaitseva eläintarha, jonka eläimet kerättiin Versailles’n palatsin kuninkaallisesta eläintarhasta ja lakkautetuista kiertävistä eläinnäyttelyistä. Puutarhan sisäänkäynnin yhteydessä olevat paviljongit rakennettiin vuonna 1810 ja arkkitehti Charles Rohault de Fleuryn suunnittelemat vanhat kasvihuoneet vuosina 1834 ja 1836. Entinen Meksikon kasvihuone on nykyään Uuden-Kaledonian kasvihuone ja entinen Australian kasvihuone on kasvien historian kasvihuone. Jardin des Plantesin kasvihuoneet olivat aikanaan uraauurtavia rauta- ja lasirakenteiden hyödyntämisessä. Alueelle on rakennettu lisää näyttelyrakennuksia ja kasvihuoneita 1800-luvun lopulla ja 1900-luvulla. Rohault de Fleuryn suunnittelema Geologinen galleria valmistui 1841, Jules Andrén suunnittelema eläintieteen galleria (nyk. evoluution suuri galleria) vuonna 1889 ja Ferdinand Dutert’n suunnittelema paleontologian galleria vuonna 1898. Trooppisten sademetsien kasvihuoneet valmistuivat 1935–1936. Nykyinen ruusutarha istutettiin vuonna 1990.


title: Tokyo Yakult Swallows

text: Tokyo Yakult Swallows (読売ジャイアンツ) on japanilainen baseballseura Shinjukusta, Tokiosta. Se on perustettu vuonna 1950, ja pelaa Nippon Professional Baseball -liigan Central Leaguessa.


title: Tokyo Yakult Swallows

text: Swallows on voittanut Japan Seriesin viidesti. Kotiottelunsa se pelaa 37 933 -paikkaisella Meiji Jingu Stadiumilla.


title: Hormonitoimintaa häiritsevät kemikaalit

text: Hormonitoimintaa häiritsevät kemikaalit eli hormonihäiriköt ovat aineita, jotka vaikuttavat eliöön aiheuttamalla muutoksia hormonitoimintaan. Ihminen voi altistua kemikaaleille muun muassa työpaikalla tai kulutustuotteiden kuten elintarvikkeiden, muovimateriaalien, maalien, pesuaineiden ja kosmeettisten valmisteiden välityksellä sekä epäsuorasti ympäristön kautta (ilma, vesi, maaperä). Ympäristön eläinten kemikaalialtistumisen tapahtuu pääasiassa ravinnon ja veden kautta.


title: Hormonitoimintaa häiritsevät kemikaalit

text: Euroopan komissio on julkaissut vuonna 2001 tutkimuksen, jossa käytiin läpi yli 500 epäiltyä hormonitoimintaa häiritsevää kemikaalia. Aineet luokiteltiin kolmeen luokkaan tieteelliseen näyttöön perustuvien ehtojen perusteella:


title: Mustaliuske

text: Mustaliuske on hienorakeinen, musta metasedimenttikivilaji. Sen päämineraalit ovat kvartsi, kiilteet, grafiitti ja sulfidimineraalit, kuten rikkikiisu ja kuparikiisu, ja siinä on yli 1 % grafiittia ja rikkiä. Mustaliuskeet sisältävät usein poikkeavan suuria määritä tiettyjä metalleja, kuten kuparia, mangaania, molybdeeniä, nikkeliä, uraania, vanadiinia ja/tai sinkkiä. Näitä metalleja on erilaisissa suhteissa eri mustaliuske-esiintymissä. Mustaliuskeet ovat syntyneet merenpohjaan hapettomissa oloissa kerrostuneista mätäliejuista, jotka ovat käyneet läpi diageneesin ja metamorfoosin.


title: Mustaliuske

text: Mustaliuske muodostaa pääosan Talvivaaran malmin isäntäkivestä. Malmin sisältämä grafiitti vaikeutti murskausta aluksi, koska se teki kivestä liukkaan. Myöhemmin karamurskaimen kidan muotoa muutettiin niin, että liukas kivi ei jää sinne pyörimään, vaan murskautuu pienemmiksi palasiksi.


title: LOAEL

text: LOAEL ("lowest-observed-adverse-effect level") on aineen alhaisin pitoisuus tai määrä, joka aiheuttaa haittaa kohde-eliön morfologialle, toiminnalle, kasvulle, kehitykselle tai eliniälle. Termiä käytetään esimerkiksi in vitro -toksikologiassa.


title: Ménagerie du Jardin des Plantes

text: Ménagerie du Jardin des Plantes on eläintarha Pariisissa kasvitieteellisen puutarhan Jardin des Plantesin yhteydessä. Se on Ranskan vanhin julkinen eläintarha.


title: Ménagerie du Jardin des Plantes

text: Eläintarhassa ei enää nykyään ole suuria nisäkkäitä, vaan se on erikoistunut piennisäkkäisiin, lintuihin, matelijoihin ja hyönteisiin. Lisäksi siellä on joitain suuria kissapetoja, apinoita sekä villivuohia. Kaikkiaan eläintarhassa on noin 1 200 eläinyksilöä, jotka edustavat 180 eri lajia. Nisäkkäitä 200 ja 50 eri lajia, lintuja 300 ja 70 eri lajia. Eläintarhan pinta-ala on 5,5 hehtaaria.


title: Ménagerie du Jardin des Plantes

text: Jardin des Plantesin eläintarha perustettiin Ranskan vallankumouksen jälkeen kansalliskonventin päätöksellä vuonna 1794. Sinne siirrettiin Versailles’n palatsin yhteydessä aiemmin toimineen kuninkaallisen eläintarhan jäljelle jääneet eläimet, joita oli tosin tuolloin elossa vain neljä kappaletta. Eläintarhaa täydennettiin hankkimalla eläimiä kielletyistä kiertävistä eläinnäyttelyistä. Jardin des Plantesin eläintarhan perustamisen myötä tavalliset pariisilaiset saivat ensimmäisen kerran nähdä suuria eksoottisia eläimiä, kuten norsuja ja kirahveja. Napoleonin sotien aikana Ranskan armeija toimitti eläintarhalle eläimiä kaukaisista maista ja ensimmäiset rakennukset valmistuivat 1800-luvun alussa. Ranskan–Saksan sotaan liittyneen Pariisin piirityksen aikana talvella 1870–1871 suurin osa eläintarhan eläimistä teurastettiin nälkäisten kaupunkilaisten ruoaksi.


title: Ménagerie du Jardin des Plantes

text: Pariisin alueella on myös toinen eläintarha, Parc zoologique de Paris, joka toimii Bois de Vincennesissä.


title: She Was Pretty

text: She Was Pretty () on televisioyhtiö MBC:n esittämä eteläkorealainen draamasarja. Sen päärooleissa ovat Hwang Jung-eum, Park Seo-joon ja Go Joon-he.


title: Scholar Who Walks the Night

text: Scholar Who Walks the Night (kansainvälinen nimi, , ) on televisioyhtiö MBC:n esittämä eteläkorealainen draamasarja. Sen päärooleissa ovat Lee Jong-gi, Shim Chang-min ja Lee So-hyuk.


title: ToosaTV

text: ToosaTV on Ilta-Sanomien ISTV-nettitelevisiossa esitetty sketsisarja, jota alettiin esittää televisiossa Fox-kanavalla huhtikuussa 2016. Se ehti pyöriä ISTV:ssä viisi vuotta ennen televisioon siirtymistään. Sarjan pääosissa näyttelevät Cristal Snow ja NikoLa, jotka myös käsikirjoittavat ohjelmaa. Snow toimii lisäksi sarjan ohjaajana. Jo ennen ISTV:tä kaksikko julkaisi "ToosaTV":n tyyppisiä parodiavideoita YouTubessa.


title: ToosaTV

text: "ToosaTV":n sketsit perustuvat enimmäkseen muissa televisio-ohjelmissa esiintyvien henkilöiden parodiointiin. Satunnaisesti mukana saattaa olla hahmoja, jotka muistuttavat vaikkapa tunnettuja poliitikkoja tai rock-tähtiä. Vuonna 2014 "ToosaTV" voitti Vuoden drag -palkinnon QX Gay Gaalassa.


title: ToosaTV

text: Kahden vuoden tauon jälkeen ToosaTV palasi televisioon Fox-kanavalle marraskuussa 2018.


title: ToosaTV

text: Vuosien varrella "ToosaTV":ssä on esiintynyt Cristal Snown ja NikoLan lisäksi useita muitakin näyttelijöitä, kuten Vilma Kinnunen, Cristalin sisko Viivi Huuska ja jo YouTube-ajoilta asti mukana olleet Valtteri Niska ja Ulla Virtanen.


title: Puolustusvoimien palvelukeskus

text: Puolustusvoimien palvelukeskus on Puolustusvoimain pääesikunnan alainen laitos, joka koordinoi ja toteuttaa Puolustusvoimien yhteisiä tukipalveluita, kuten henkilöstö-, hallinto- ja talouspalveluita. Palvelukeskus voi auttaa esimerkiksi palvelussuhdeasunnon hankinnassa. Palvelukeskus aloitti toimintansa vuoden 2015 alussa.


title: Lake Havasu City

text: Lake Havasu City on kaupunki Mohaven piirikunnassa Arizonan osavaltiossa Yhdysvalloissa. Kaupungissa asui vuoden 2010 väestönlaskennassa 52 527 ihmistä.


title: Pietarinsaksalaiset

text: Pietarinsaksalaiset ovat Pietarissa Venäjällä asuvia tai siellä syntyneitä saksalaisia.


title: Pietarinsaksalaiset

text: Alun perin saksalaiset saapuivat Pietariin 1700-luvun alussa pian sen jälkeen, kun tsaari Pietari Suuri oli perustanut kaupungin. Tuolloin saksalaiset kuuluivat suurimpiin Pietariin saapuneisiin kansoihin. Pietarin saksalaisten ansiosta saksalainen kulttuuri näkyy vahvasti Pietarissa, jonne on rakennettu esimerkiksi saksalaisia kirkkoja.


title: Pietarinsaksalaiset

text: Ensimmäisen maailmansodan alettua vuonna 1914 Pietarin saksalainen yhteisö lähes tuhoutui. Monia pietarinsaksalaisia muutti tämän jälkeen Suomeen. Suomalaisia henkilöitä, joilla on pietarinsaksalaisia sukujuuria, ovat muiden muassa elokuvatutkija Peter von Bagh, historiantutkija Matti Klinge ja runoilija Brita Polttila.


title: Pietarinsaksalaiset

text: Vuoden 1897 väestönlaskennassa kaupungin asukkaista 50 780 henkeä eli neljä prosenttia puhui äidinkielenään saksaa. Tämän jälkeen kansallisuudeltaan saksalaisten määrä on ollut laskussa:


title: Samsung Galaxy S6 Edge+

text: Samsung Galaxy S6 Edge+ on Samsung Electronicsin 13. elokuuta 2015 julkaisema älypuhelin. Puhelin esiteltiin yhdessä Samsung Galaxy Note 5:n kanssa New Yorkissa. Puhelimessa on Androidin 7.0 Nougat. Puhelimesta tekee erikoisen se, että siinä on sivuille asti ylettyvä kaareva näyttö, jolla voi hyödyntää useita toimintoja samanaikaisesti.


title: Samsung Galaxy S6 Edge+

text: Puhelimen kaareva näyttö on 5,7 tuuman Gorilla-lasista valmistettu Quad HD -kosketusnäyttö, sen mitat ovat 154,4 x 75,5 x 6,9 millimetriä ja paino 153 grammaa. Tallennustilaa on saatavilla 32, 64 tai 128 gigatavua. Puhelimen takakuori on ensimmäistä kertaa Samsungissa lasista.


title: Eurik

text: Eurik tai Euric (420—484) oli visigoottien kuningas. Hän hallitsi laajaa visigoottien valtakuntaa, johon kuului nykyisen Ranskan eteläisiä alueita sekä suurin osa nykyistä Espanjaa. Eurik tunnetaan parhaiten nimeään kantavasta lakikokoelmasta, Eurikin koodeksista.


title: Eurik

text: Eurik nousi valtaistuimelle vuonna 466 murhattuaan veljensä Teoderik II:n visigoottien pääkaupungissa Toulousessa. Eurik hallitsi aluksi Rooman alaisena, kunnes hänet tunnustettiin vuonna 475 itsenäiseksi kuninkaaksi. Eurik uhmasi koko valtakautensa ajan Rooman valtaa laajentamalla visigoottien alueita sekä Galliassa että Iberian niemimaalla. Hänen joukkonsa rakensivat useita linnoituksia valtakunnan strategisesti tärkeimmille paikoille.


title: Eurik

text: Eurikin roomalaisilla lainoppineilla teettämä lakikokoelma on huomattava siksi, että se antaa sekä roomalaisille että goottilaisille alamaisille yhtäläiset oikeudet. Lakikokoelman käsikirjoitusta säilytetään Pariisissa. Osa tutkijoista katsoo kuitenkin sen olevan Eurikin pojan Alarik II:n teettämä.


title: Atanarik

text: Atanarik tai Athanaric, (k. 381) oli visigoottien päällikkö vuosina 364-376. Hän vainosi kiihkeästi kristittyjä Daakiassa vuosina 369-372. Hänen uhreihinsa kuului muun muassa Pyhä Sabas. Vuonna 376 hunnit löivät Atanarikin ja hän pakeni seuraajineen Transilvaniaan. Suurin osa visigooteista lähti kuitenkin Fritigernin johdolla pakolaisiksi Rooman valtakuntaan. Atanarik seurasi heitä vuonna 381, mutta kuoli Konstantinopolissa vain kaksi viikkoa saapumisensa jälkeen.


title: Mikkel Duelund

text: Mikkel Duelund (s. 29. kesäkuuta 1997 Aarhus) on tanskalainen jalkapalloilija, pelipaikaltaan keskikenttäpelaaja. Hän on edustanut FK Dynamo Kiovaa elokuusta 2018 lähtien.


title: Mikkel Duelund

text: Hän aloitti uransa kaksivuotiaana Virup IF:ssa. Myöhemmin hän edusti Vejlby Risskov Idrætsklub ja Hjortshøj Egå Idrætsforening. 8-vuotiaana hän siirtyi Skovbakken IK:n ja 11-vuotiaana Aarhus GF:n. 14-vuotiaana hän siirtyi FC Midtjyllandiin. Hän teki debyyttinsä tämän seuran ykkösjoukkueessa 28. lokakuuta 2014 Aarhus Fremadia vastaan Tanskan cupissa, mutta hän teki sopimuksen ykkösjoukkuen kanssa tammikuussa 2015. Superligaenin debyttinsä hän teki 21. maaliskuuta 2015 Hobro IK:a vastaan. Hän voitti Tanskan mestaruuden kaudessa 2014/2015. Elokuussa 2018 hän siirtyi FK Dynamo Kiovaan.


title: Mikkel Duelund

text: Hän pelasi Tanskan alle 16-, 17-, 18-, 19- ja 21-vuotiaiden maajoukkueissa.


title: Pilkington Automotive Finland

text: Pilkington Automotive Finland Oy on lasituotteita ja -rakenteita toimittava yritys, joka on kuulunut vuodesta 2006 lähtien japanilaiseen Nippon Sheet Glass -konserniin (NSG Group). NSG Group valmistaa Pilkington-tuotemerkillä lasituotteita ja -ratkaisuja kaikille maailman johtaville ajoneuvovalmistajille, rakennusteollisuudelle ja teknisille markkinoille.


title: Pilkington Automotive Finland

text: NSG Group työllistää maailmanlaajuisesti noin 27 000 työntekijää. Konsernilla on valmistusta 28 eri maassa neljällä mantereella ja myyntiä yli sadassa maassa. Tilivuonna 2017 konsernin liikevaihto oli 581 000 miljoonaa jeniä (JPY) eli noin 4 622 miljoonaa euroa.


title: Pilkington Automotive Finland

text: Pilkingtonin liiketoiminta on jakautunut neljään tuotealueeseen: hyötyajoneuvojen lasit (bussit, maatalous- ja työkoneet, junat ja kuorma-autot), ajoneuvojen varaosalasit, laivojen lasitukset ja arkkitehtoninen lasi.


title: Pilkington Automotive Finland

text: Pilkingtonin tuotannollinen toiminta on Suomessa keskittynyt ajoneuvolaseihin. Pilkington Automotive Finland Oy:llä on ajoneuvolasitehtaat Laitilassa ja Tampereella. Laitilan tehtaalla valmistetaan laminoituja tuulilaseja busseihin, maatalouskoneisiin ja juniin. Tampereen tehtaalla valmistetaan erikoisajoneuvojen karkaistuja laseja, kuten bussien sivulasituksia, ja takalaseja sekä työkoneiden hyttien laseja.


title: Pilkington Automotive Finland

text: Espoon Juvanmalmilla toimii varaosalasien tukkuliike, josta hoidetaan tuuli-, taka- ja sivulasien sekä alan tarvikkeiden ja työkalujen myynti ja jakelu Suomeen sekä lähialueille Viroon, Latviaan ja Venäjälle. Tukkuliikkeen asiakkaita ovat autojen maahantuojat, autonlasien asennusliikkeet ja autokorjaamot koko Suomessa. Espoon tukkuliike hallinnoi AutoGlass Service -asentamoketjua, johon kuuluu kymmeniä autolasiliikkeitä eri puolilta Suomea. Espoon tukkuliikkeen 3 000 neliön kokoinen keräilyvarasto on yksi Pilkingtonin suurimmista Euroopan autolasien varastoista.


title: Pilkington Automotive Finland

text: Pilkington Automotive Finlandiin kuuluu myös laivojen vaativia lasituksia toimittava yksikkö Pilkington Marine, joka toimii Laitilassa. Marine toimittaa lasirakenteita luksusluokan risteilijöihin. Organisaation omana erikoistuotteena ovat isot, avattavat lasikatosrakennelmat laivojen aurinkokansille.


title: Pilkington Automotive Finland

text: NSG Group toimittaa rakennuslasia raaka-aineena asiakkailleen Riihimäellä toimivan keskusvaraston kautta sekä suorina tehdastoimituksina Euroopan tehtailta.


title: Pilkington Automotive Finland

text: Pilkington Automotiven Suomen yhtiöiden liikevaihto on 88 miljoonaa euroa ja henkilökunnan määrä 571 (2015). Yrityksellä on sertifioidut ISO/TS 16949 ja ISO 14001 -standardien mukaiset laatu- ja ympäristöjärjestelmät sekä ISO 50001 -standardin mukainen energianhallintajärjestelmä.


title: Pilkington Automotive Finland

text: Pilkington Automotive Finland Oy sai Parempaa työelämää -tunnustuksen työelämän laadun ja kilpailukyvyn kehittämisestä marraskuussa 2015 . Vuonna 2013 Pilkington palkittiin Vuoden henkilöstöteko -kunniamaininnalla sydämellisesti hoidetuista yt-neuvotteluista.


title: Pilkington Automotive Finland

text: Pilkington osti Suomalaisen lasialan yrityksen Laminon vuonna 1975. Vuonna 1976 Pilkington solmi yhteistyösopimuksen Lahden Lasitehtaan kanssa, ja vuonna 1977 puolet lasitehtaan osakkeista myytiin Pilkingtonille. Lahden Lasitehdas oli ostanut T:mi Autolasin vuonna 1974, joten myös Autolasi siirtyi osittain Pilkingtonin omistukseen.


title: Pilkington Automotive Finland

text: Vuonna 1979 Pilkington osti Nordlamexin, Tuulilasimyynti Raimo Rapeli Oy:n, vuonna 1977 perustetun Teräslasi Oy:n ja Saksaan myyntiä varten vuonna 1978 perustetun Nordlamex Glasgrosshandel GmbH:n. Vuonna 1988 Pilkington lunasti valtion osuuden Lahden Lasitehtaasta, ja sen omistusosuus nousi 71 prosenttiin.


title: Pilkington Automotive Finland

text: Pilkington-konserni yhtenäisti vuonna 1989 Laminon, Nordlamexin ja Autolasin liiketunnukset.


title: Pilkington Automotive Finland

text: 1980-luku päättyi lamaan vuoden 1989 lopulla. Maailmanlaajuinen lama heikensi pahasti myös Pilkingtonin tulosta. Laminon tulos kääntyi kuitenkin vuonna 1991, ja tiloja laajennettiin Ylöjärvellä. Myös Tampereen ja Laitilan tehtaille investointiin.


title: Pilkington Automotive Finland

text: Vuonna 1993 Tammerkosken Nuorkauppakamari valitsi Laminon vuoden työllistäjäksi, sillä yritykseen oli syntynyt 40 uutta työpaikkaa.


title: Pilkington Automotive Finland

text: Vuonna 1994 Pilkington osti loputkin Lahden Lasitehtaan osakkeista, ja seuraavana vuonna lasitehdas siirtyi osaksi Lamino-konsernia. Eristyslasien valmistus lopetettiin Lahdessa kokonaan vuonna 1990, ja sieltä siirrettiin puoliautomaattinen eristyslasien tuotantolinja Tampereen tehtaalle. Vuonna 1996 Lahden Lasitehdas pysäytettiin uuniremonttia varten. Tehdas aloitti uudelleen lasin tekemisen joulukuussa 1998.


title: Pilkington Automotive Finland

text: Laminosta tuli Pilkington Lamino elokuussa 1996. Samalla julkistettiin myös päätös Nordlamexin fuusioitumisesta Laminoon. Nordlamexin sijasta alettiin puhua Laitilan tehtaasta. Laivojen lasituksiin erikoistunut Lamino Marine muutti Laitilan tehtaan yhteyteen vuonna 1998.


title: Pilkington Automotive Finland

text: Linja-autolasien valmistus keskitettiin vuonna 1999 Laitilan tehtaalle, josta siirrettiin kuorma- ja henkilöautolasien tuotanto Ylöjärvelle.


title: Pilkington Automotive Finland

text: Pilkington Laminon nimi muutettiin marraskuussa 2001 Pilkington Automotive Finland Oy:ksi, mikä vastasi paremmin yhtiön kuulumista emoyhtiön globaaliin rakenteeseen. Samalla maailmanlaajuinen yhteistyö ja kilpailu myös konsernin sisällä nosti kustannustehokkuuden ja toimintojen standardoinnin suurennuslasin alle Suomessakin.


title: Pilkington Automotive Finland

text: Pilkinton osti marraskuussa 2002 Pilkington Nivala Oy:n (aiemmin Keskipohjan Lasi Oy) koko osakekannan. Vuonna 2008 alkoi tuotanto uudessa Pilkingtonin ikkunalasitehtaassa Forssassa.


title: Pilkington Automotive Finland

text: Japanilainen NSG Group osti keväällä 2006 Pilkingtonin koko osakekannan. Suomen tehtaiden tuotanto kiinnitettiin osaksi NSG Groupin globaalia tuotannon suunnittelua, jossa tuotteiden valmistustehtaat määritellään kapasiteetin, tuotantokyvyn ja osaamisen sekä kustannustehokkuuden perusteella.


title: Pilkington Automotive Finland

text: Euroopassa olleen lasituotannon ylikapasiteetin vuoksi Lahden Lasitehtaan tuotanto pysäytettiin heinäkuussa 2009 ja päätettiin sulkea toukokuussa 2012.


title: Pilkington Automotive Finland

text: Pilkingtonin Forssan tehtaan toiminta päättyi joulukuussa 2012, kun tehtaan kanssa integroidusti toimineen Fenestra Oy:n Forssan tehdas lopetettiin. Elokuussa 2014 Pilkington myi Nivalan eristyslasitehtaan Best Glass Oy:lle. Samana vuonna suljettiin myös Ylöjärven tehdas.


title: Parc Monceau

text: Parc Monceau on puisto Pariisin 8. arrondissementissa, Boulevard de Courcellesin eteläpuolella. Se on niin sanottu englantilaistyylinen maisemapuutarha, jossa on useita muistomerkkejä ja huvirakennelmia. Puiston pinta-ala on 8,25 hehtaaria. Siellä on joitain mahtavia puita, muun muassa koko Pariisin suurin idänplataani. Puisto on saanut nimensä lähellä aikanaan sijainneesta Monceaun kylästä.


title: Parc Monceau

text: Parc Monceau sai alkunsa yksityisestä puistosta, jonka Chartresin herttua (sittemmin Orléansin herttua) perusti 1700-luvun lopulla. Hän osti maan vuonna 1768 ja käynnisti puiston rakentamisen vuonna 1778. Herttua pyysi taiteilija Louis Carmontellea suunnittelemaan tuolloin Englannissa ja Saksassa vallalla olleen muodin mukaisen puiston, joka olisi täynnä silmäniloksi ja vierailijoiden hämmästyttämiseksi tarkoitettuja keinotekoisia rakennelmia. Puistoon rakennettiin muun muassa egyptiläistyylinen pienoispyramidi, antiikin tyylisiä veistoksia ja temppeleitä, tataariteltta, maalaistalo, hollantilaistyylinen tuulimylly, italialaistyylinen viinitila, minareetti, kiinalaistyylinen pagodi, keskiaikainen raunio ja korinttilaistyylisen pylväikön reunustama naumachia-allas. Hertua määräsi myös palvelijansa liikkumaan puistossa eksoottisissa asuissa ja tuotatti sinne kameleita. Skottilainen puutarhuri Thomas Blaikie palkattiin laajentamaan puistoa vuonna 1783.


title: Parc Monceau

text: André-Jacques Garnerin suoritti maailman ensimmäisen laskuvarjohypyn Parc Monceaussa 22. lokakuuta 1797.


title: Parc Monceau

text: Kun niin sanottu Mur des Fermiers généraux -kaupunginmuuri rakennettiin Pariisin ympärille muutamaa vuotta myöhemmin, se kulki pitkin puiston pohjoisrajaa, johon oli rakennettava tulliportti. Arkkitehti Claude-Nicolas Ledoux suunnitteli tullirakennukseksi puiston ilmeeseen sopineen uusklassisen rotundan, joka kuudentoista pylväänsä kanssa muistuttaa doorilaista temppeliä. Chartesin herttua käytti paviljongin yläkertaa asuntonaan. Rakennus toimii nykyään Parc Monceaun pääsisäänkäynnin porttina. Arkkitehti Gabriel Davioudin suunnittelema kupoli lisättiin 1800-luvulla.


title: Parc Monceau

text: Parc Monceau siirtyi Ranskan vallankumouksen myötä vuonna 1793 julkiseksi omaisuudeksi. Vallankumousvuosien jälkeen se palautettiin Orléansin suvulle, mutta vuonna 1852 Ranska valtio hankki sen omistukseensa. Tämän jälkeen noin puolet alkuperäisestä puistosta lohkottiin tontteina rakennusmaaksi, jolle liikemies Pereire rakennutti hienoja asuintaloja. Vuonna 1860 Pariisin kaupunki osti jäljelle jääneen puiston. Pariisin prefekti Georges-Eugène Haussmann ja insinööri Jean-Charles Alphand suunnittelivat puiston nykyisen ilmeen, ja se avattiin yleisölle elokuussa 1861. Haussmann suunnitteli puiston halki pohjois–etelä- sekä itä–länsi-suunnassa kulkevat leveät pääpuistokäytävät, jotka risteävät puiston keskellä. Alkuperäisistä huvirakennelmista jäivät jäljelle vain pyramidi ja vesiallas. Puistoon kuitenkin rakennettiin niiden seuraksi uusia, joukossa vuonna 1871 tulipalossa tuhoutuneesta Pariisin kaupungintalosta säilynyt renessanssityylinen arkadi. Arkkitehti Davioud suunnitteli puiston neljän sisäänkäynnin koristeelliset portit. Vuosina 1897–1906 puistoon pystytettiin Frédéric Chopinin, Charles Gounod’n, Ambroise Thomasin, Guy de Maupassantin ja Édouard Pailleronin patsaat.


title: Kei-auto

text:
Kei-auto on japanilainen pienten ajoneuvojen luokka. Ne ovat erittäin suosittuja Japanissa. Suosio johtuu kei-autojen verotuseduista. Tämä on aiheuttanut myös huolta ja kummastelua Japanin ulkopuolella. Kei-autot suunnitellaan hyvin tarkasti japanilaisia säädöksiä ja markkinoita silmällä pitäen.
Kei-autojen mitat on tiukasti säädelty:


title: Kiisonlampi

text: Kiisonlampi eli Kiisiönlampi on Pirkanmaalla Ylöjärvellä Lassilassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Kiisonlampi on osa Aurejärven aluetta.


title: Kiisonlampi

text: Lammen pituus on 250 metriä, leveys 150 metriä ja sen pinta-ala on 1,3 hehtaaria. Se sijaitsee Aurejärven pohjoispään Kiisonperän länsipuolella. Lampi sijaitsee ojitetulla suolla ja ainakin kolme suo-ojista on kaivettu lampeen asti. Niitä myöten lampeen laskee vettä ainakin Ylä-Kiisonnevalta. Lammen oma laskuoja laskee Aurejärven Leveälahteen. Rantaviivan pituus on 650 metriä. Rannat ovat kapeaa avosuota ja vain länsipuolella on kangasmaastoa. Avosuon määrästä päätellen laskuojat vetävät heikosti. Lampi on autio eikä sinne johda teitä. Lähin tie kulkee Lassilaan 200 metrin päässä.


title: Sammakkolampi (Ylöjärvi)

text: Sammakkolampi on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Sammakkolampi on osa Aurejärven aluetta.


title: Sammakkolampi (Ylöjärvi)

text: Lammen pituus on 150 metriä, leveys 100 metriä ja sen pinta-ala on 1,2 hehtaaria. Se sijaitsee Jouhikkaanmaassa mäkien väliseen notkelman suolla. Siihen laskee pari lyhyttä suo-ojaa ja oma laskuoja kulkee Hyytyneetlammit nimisen suoalueen läpi ja laskee sitten Aurejärven Mertuulammin lahteen. Rantaviiva on 400 metriä pitkä ja se on pääasiassa suota. Lampi on autio ja sinne johtaa vain kärrypolku.


title: EURL ECVAM

text: EURL ECVAM on Euroopan Unionin referenssilaboratorio, jonka tehtävänä on kehittää ja validoida eläinkokeettomia testimenetelmiä kemikaaleille, rokotteille ja biologisille tuotteille. Organisaation toimipaikka sijaitsee Isprassa Italiassa. Se toimii Institute for Health and Consumer Protection (IHCP) -organisaation tiloissa. EURL ECVAM on perustettu muodollisesti vuonna 2011 vastaamaan kasvavaa tarvetta eläinkokeettomille menetelmille. Sen tehtäviä hoiti aiemmin ECVAM vuosina 1991-2011. EURL ECVAMin suomalainen sisarorganisaatio on FICAM, jonka tehtävä vastaa ECVAMin tehtävänkuvaa.


title: Liljeblomin talo

text: Liljeblomin talo on empiretyylinen kaupunkitalo Torikadun varrella Vanhatullin kaupunginosassa Oulussa. Rakennuksen naapurissa sijaitsevat Waenerbergin ja Riekin talot. Asuinkäytön lisäksi rakennuksessa on toiminut myös postikonttori.


title: Liljeblomin talo

text: Nahkuri Sigfrid Nilsson Tornbergin (1802-1884) rakennuttaman kiinteistön päärakennus valmistui 1831. Rakennuksen julkisivuvuoraus ja maalaus tehtiin vasta vuosina 1847–1852. Päärakennuksen lisäksi tontilla oli myös muita rakennuksia, joissa oli muun muassa leivintupa, liiteri, navetta, talleja, nahkurinverstas ja heinälato. Piharakennukset on myöhemmin purettu kiinteistön ollessa Oulun kaupungin omistuksessa.


title: Liljeblomin talo

text: Nimensä talo on saanut ensinnäkin Henriette Liljeblomilta (1836-1918, puoliso kauppias ja laivanvarustaja Toussaint Wilhelm Liljeblom, 1832-1882), eli Sigfrid Tornbergin tyttäreltä, jolle rakennus periytyi ja joka asui talossa vuosikymmenet leskenä. Viimeisenä Liljeblomina talossa asui Henrietten ja T. W. Liljeblomin tytär Elin Adele Liljeblom (1870-1954), englannin kielen opettaja monissa Oulun kouluissa. 1800-luvulla talossa toimi mm. lyhyen ajan postitoimisto. Kaupungin omistukseen kiinteistö siirtyi 1964. Vuonna 1966 vahvistetun ns. monumentaaliasemakaavan mukaan koko kortteli oli varattu huoltoasemalle ja pysäköintialueeksi. Useiden järjestöjen tekemän suojeluesityksen jälkeen valtioneuvosto suojeli Liljeblomin talon 22. lokakuuta 1987 rakennussuojelulain nojalla. Kaupunki myi rakennuksen 1994.


title: Liljeblomin talo

text: Rakennus kunnostettiin vuosina 1995–1997. Korjaustöiden suunnittelusta vastasivat arkkitehdit Heikki Viiri ja Juha Paavo Mikkonen. Talon omistajille Merja ja Ilari Kerolalle myönnettiin Oulun läänin rakennussuojelupalkinto, Viisikanta-palkinto, esimerkillisestä restauroinnista ja korjaustyöstä vuonna 1998.


title: Kolonos Agoraios

text: Kolonos Agoraios (, ) on matala kukkula Ateenan antiikin aikaisen Agoran länsilaidalla Kreikassa. Sitä kutsuttiin ”Agoran Kolonokseksi” erotukseksi Kolonos Hippeioksesta eli ”Hevosten Kolonoksesta”.


title: Kolonos Agoraios

text: Kukkulalla sijaitsee Hefaistoksen temppeli, joka on Ateenan ja koko Kreikan parhaiten säilynyt antiikin aikainen temppeli. Antiikin aikana kukkulan itälaidalla sijaitsivat muun muassa Zeuksen stoa, Apollon Patrooksen temppeli, Buleuterion, Tholos ja Strategeion. Pohjoisrinteessä sijaitsivat muun muassa Arsenaali ja Afrodite Uranian temppeli.


title: Kolonos Agoraios

text: Nykyisin kukkula on puistomainen osa Agoran arkeologista aluetta.


title: StarCraft II: Legacy of the Void

text: Legacy of the Void on StarCraft II-videopelisarjan kolmas osa n ja in jälkeen. Peli julkaistiin 10. marraskuuta 2015.


title: StarCraft II: Legacy of the Void

text: Kuten viime lisäosassa, Heart of the Swarmissa, Legacy of the Void tarjoaa moninpeliin uusia yksiköitä. Terranit ovat saaneet uutuutena yksiköt "Cyclone" ja "Liberator." Cyclone voi ottaa itselleen kohteen ja ampua sitä jatkuvasti samalla liikkuen. Liberator on lentävä yksikkö joka voi vaihtaa lentomoodista pommitusmuotoon. Lentomoodissa Liberator voi iskeä ainoastaan muita ilmayksiköitä vastaan ja pommitusmuodossa Liberator pommittaa ympyrän muotoista aluetta niin kauan kuin se on tässä muodossa. Pommitusmoodissa Liberator ei voi kuitenkaan liikkua.


title: StarCraft II: Legacy of the Void

text: Zergit ovat saaneet myös kaksi uutta yksikköä: "Ravager" ja "Lurker." Ravager on kehittyneempi muoto Roachista, joka voi perushyökkäyksen lisäksi pommittaa kohdepisteitä tulipalloilla. Pallot voivat vahingoittaa myös ilmayksiköitä ja tuhota Protossien Sentry-yksiköiden luomat kilvet. Lurker tekee paluun . Lurker kehitetään Hydraliskista ja se hyökkää kaivautumalla maahan ja iskien lähelle tulevia maayksiköitä.


title: StarCraft II: Legacy of the Void

text: Protossien uudet yksiköt ovat "Adept" ja "Disruptor." Adept on jalkaväkiyksikkö, joka kykenee liikkumaan vihollisyksiköiden läpi ja huijaamaan heitä. Disruptor on lentävä pallo, joka kerää itseensä energiaa ja vapauttaa sen aiheuttaen kovaa vahinkoa.


title: StarCraft II: Legacy of the Void

text: Peli tarjoaa myös uusia moninpelimuotoja. Archon-moodissa kaksi pelaajaa ottavat yhteisen komennon samasta tukikohdasta. Co-Op-pelimuodossa kaksi pelaajaa tekevät yhteistyötä tietokoneohjattua vihollista vastaan erilaisissa skenaarioissa, joissa on päätavoitteet. Pelaajat valitsevat itselleen komentajan, joiden taso kehittyy niitä kayttäessä. Kullakin komentajalla on omat erikoistaitonsa. Alun perin peli tarjosi kuusi komentajaa, kaksi kullekin rodulle, mutta uusien päivitysten myötä komentajia on tullut lisää ladattavana lisäsisältönä.


title: StarCraft II: Legacy of the Void

text: Esikampanjassa Whispers of Oblivion Zeratul etsii viimeistä palaa ennustukseen langenneen Xel'Naga Amonin paluusta: paikka jossa Emil Narud/Samir Duran herätti hänet henkiin. Amon herätettiin Atriaksen planeetalla, jossa hänen fanaattiset Tal'Darim-protossit palvovat häntä. Tuhottuaan Void-katalyytin, Zeratul sai viestin "Avainkivi johtaa sinut toivoon" hahmolta joka muistutti hänen edesmennyttä ystävää Tassadaria. Saatuaan tarvitsemansa Zeratul palaa muiden protossien luo varoittamaan Artanista, Daelaam-protossien nuorta hierarkkia.


title: StarCraft II: Legacy of the Void

text: Pääkampanjan alussa Artanis on johtamassa Daelaamia valtaamaan takaisin Aiur, protossien kotimaailman, jonka zergit valtasivat ja raunioittivat StarCraftissa. Zeratul saapuu varoittamaan Amonista, mutta invaasio aloitetaan silti. Hyvin pian ilmenee, että Amonin hybridit ovat Aiurissa hallitsemassa zergejä. Ei kulu kauankaan, kun Amon ottaa hallinnan Khalasta, Protossien pyhästä yhtydestä, jonka avulla he voivat tuntea toistensa jokaisen ajatuksen ja tunteen. Khalan kautta Amon saa Khalaan yhdistyneet protossit valtaansa ja Artanis itse miltei lankeaa hänen valtaansa, mutta Zeratul onnistui katkaisemaan hänen hermonuoransa, irrottaen hänet Khalasta, oman henkensä hinnalla. Artanis pelastaa niin monta protossia kuin kykenee ja pakenee Aiurista selviytyjien kanssa Spear of Adun-arkkilaivalla. Nyt Artaniksen on hankittava itselleen liittolaisia ja sotureita Amonia vastaan, ja noudettava Avainkivi Jim Raynorilta.


title: Suomen toksikologiyhdistys

text: Suomen toksikologiyhdistys ry (STY) on rekisteröity yhdistys, jonka tarkoituksena on edistää toksikologista tutkimusta, opetusta ja koulutusta Suomessa. Yhdistys on perustettu vuonna 1979 ja siihen kuuluu noin 300 jäsentä. Jäsenet työskentelevät tyypillisesti yliopistoissa ja tutkimuslaitoksissa, terveyshallinnossa ja teollisuudessa. STY järjestää vuosittain tieteellisiä kokouksia ja se on EUROTOX:in ja IUTOX:in aktiivinen jäsen. Lisäksi yhdistys julkaisee Toksikologi -jäsenlehteä. STY:llä on läheiset tutkimus- ja koulutusyhteydet muiden Pohjoismaiden toksikologeihin. Se tekee myös tiiviisti yhteistyötä Baltian toksikologien kanssa.


title: Kolmijalkojen katu

text:
Kolmijalkojen katu eli "Tripodien katu" () oli antiikin aikainen katu Ateenassa Kreikassa. Se kulki Akropolis-kukkulan itäpuolella nykyisen Plákan kaupunginosan alueella. Nykyinen kadusta nimensä saanut Tripódon-katu () kulkee osittain suunnilleen samaa reittiä.
Kolmijalkojen katu sai alkunsa Akropoliin kaakkoispuolelta Dionysos Eleuthereuksen pyhäköltä ja Dionysoksen teatterilta. Erään teorian mukaan katu johti Ateenan niin kutsutulla Arkaaisella agoralla sijainneelle Prytaneionille. Toisen teorian mukaan se johti pidemmäksi Eleusinionille ja uudelle Agoralle saakka, ja yhtyi siellä Panathenaia-juhlan tiehen.


title: Kolmijalkojen katu

text: Katu sai nimensä siitä, että sen varrelle oli tapana pystyttää kolmijalkoja eli tripodeja sisältäneitä muistomerkkejä Dionysia-juhlan näytelmäkilpailuissa saavutettujen voittojen kunniaksi. Osa näistä muistomerkeistä muistutti pieniä temppeleitä. Tunnetuin ja parhaiten säilynyt tällainen muistomerkki on Lysikrateen muistomerkki, joka sijaitsee edelleen nykyisen Tripódon-kadun varrella. Alueen arkeologisissa kaivauksissa on löydetty antiikin aikaisen kadun pinta sekä lukuisia muistomerkkien jalustoja noin kolme metriä nykyistä katutasoa alempaa.


title: Panathenaia-juhlan tie

text:
Panathenaia-juhlan tie () oli antiikin aikainen tie Ateenassa Kreikassa. Se oli kaupungin pääteitä ja kulki Kerameikoksessa sijainneelta Dipylon-portilta Akropoliille. Antiikin Ateenassa tie tunnettiin yksinkertaisesti nimellä "Dromos" (), ”Tie”.
Panathenaia-juhlan tie oli Eleusiista saapuneen Pyhän tien jatke. Se sai nimensä siitä, että Athenen kunniaksi joka neljäs vuosi järjestetyn suuren Panathenaia-juhlan juhlakulkue kulki sitä pitkin ylös Akropoliille. Kulkue vei Athenen temppelissä olevalle jumalattaren kulttikuvalle uuden peploksen. Kulkue on kuvattuna muun muassa Parthenonin friisissä. Lisäksi tietä käytettiin myös kilpajuoksuun sekä hevoskilpa-ajoihin ennen Panateenalaisen stadionin rakentamista. Luonnollisesti se oli käytössä myös tavallisena kulkuväylänä. Tie oli käytössä ainakin 500-luvulta eaa. 500-luvulle jaa. ja ilmeisesti vielä bysanttilaiselle ajalle 1100-luvulle saakka.


title: Panathenaia-juhlan tie

text: Tien pituus oli noin 1 050 metriä ja leveys noin 10–12 metriä, paikoin jopa 20 metriä. Se oli ainakin osittain päällystetty soralla ja reunustettu länsisivustalta kivetyllä ojituksella. Eteläpäässä eli Akropoliin päässä se kivettiin myöhemmän antiikin aikana suurilla kivilaatoilla. Tie halkaisi Ateenan Agoran luoteis-kaakkoissuunnassa. Sen luoteispää oli reunustettu lukuisilla stoilla eli pylväshalleilla. Tien varrella Agoran laidalla sijaitsi lukuisia julkisia, uskonnollisia ja kaupallisia rakennuksia ja rakennelmia, kuten Leokoreion, Kahdentoista jumalan alttari, Attaloksen stoa, Agrippan odeion, Itäinen rakennus, Pantainoksen kirjasto, Kaakkoistemppeli, Kaakkoisstoa ja Eleusinion. Tien varrelle oli pystytetty myös lukuisia patsaita. Akropoliin luoteispuolella tie yhtyi kukkulan kiertäneeseen Peripatos-tiehen Klepsydran lähdekaivon kohdalla. Tämän jälkeen se johti ylös Akropoliin länsipäässä sijaitsevalle porttirakennukselle Propylaialle.


title: Panathenaia-juhlan tie

text: Tie on kaivettu esiin osana Agoran alueen arkeologisia kaivauksia ja muodostaa edelleen keskeisen väylän arkeologisen alueen halki.


title: Martin Johansson

text: Martin Johansson voi tarkoittaa seuraavia henkilöitä:


title: ShowBiz Pizza Place

text: ShowBiz Pizza Place oli Robert L. Brockin vuonna 1980 perustama ravintolaketju, jossa tarjoiltiin pääasiallisesti pizzaa. ShowBiz Pizza Place oli Chuck E. Cheese’s -ravintolaketjun ("Pizza Time Theatre") suurin kilpailija. Kaksi ravintolaa kuitenkin yhdistyivät vuonna 1992, jolloin syntyi ShowBiz Pizza Time, Inc.


title: Fingerprints

text: Fingerprints on suomalaisartisti Benjaminin 15. huhtikuuta 2016 julkaistu esikoisalbumi. Samalla viikolla se oli YleX-radiokanavan viikon albumina. Albumi nousi ensimmäisellä listaviikollaan Suomen virallisen albumilistan 17. sijalle. Espanjan albumilistalla se nousi suoraan listan kolmanneksi.


title: Fingerprints

text: Albumin ensimmäinen single ”Body” julkaistiin 4. maaliskuuta 2016.


title: Fingerprints

text: Albumin digitaalisesti julkaistu versio sisältää 11 kappaletta, joista kaksi, ”Underdogs” ja ”Young And Restless” -kappaleet, on julkaistu jo aiemmin Benjaminin "Square One" -EP:llä.


title: Fingerprints

text: CD-levyllä on 16 kappaletta. Digitaalisen version kappalelistan lisäksi mukana on kappale ”Build Me a Rocket” sekä "Square One" -EP kokonaisuudessaan.


title: Rauni Hagman

text: Rauni Marjatta Hagman (o.s. Hanhila, s. 20. helmikuuta 1953 Helsinki) on suomalainen varatuomari, joka työskenteli Patentti- ja Rekisterihallituksen pääjohtajana 2010–2017.


title: Rauni Hagman

text: Hän aloitti virassaan 1. syyskuuta 2010, ja viran toimikausi on seitsemän vuotta. Hän on aiemmin toiminut muun muassa Kilpailuviraston johtajana (1990–2001), Viestintäviraston ylijohtajana (2001–2004) sekä Viestintäviraston pääjohtajana (2004–2010).


title: Rauni Hagman

text: Rauni Hagman jäi eläkkeelle 1.3.2017 alkaen. Hänen seuraajakseen nimitettiin OTK Antti Riivari


Argentiinan evankelis-luterilainen kirkko ("Iglesia Evangélica Luterana Argentina") on luterilainen kirkko, joka toimii Argentiinassa Etelä-Amerikassa. Kirkon jäsenmäärä on noin 27 890.


title: Argentiinan evankelis-luterilainen kirkko

text: Kirkko perustettiin marraskuussa 1905 Argentiinan Entre Ríosin maakunnassa Aldea San Juanissa. Suurin osa perustajista oli Venäjän-saksalaisia siirtolaisia.


text: Kirkolla on noin 231 seurakuntaa, joissa on noin 27 890 jäsentä. Seurakuntien toiminta on nykyään espanjankielistä. Kirkko kuuluu tunnustukselliseen luterilaiseen Kansainväliseen luterilaiseen neuvostoon.


title: Martin Johansson (jääkiekkoilija, 1987)

text: Martin Johansson (s. 24. lokakuuta 1987 Landskrona, Ruotsi) on ruotsalainen jääkiekkoilija, joka pelaa SHL-joukkue Färjestad BK:ssa. Hän on pelipaikaltaan vasen laitahyökkääjä. Elite Prospects -sivuston Erik K. Pirin mukaan Johansson on pelityyliltään kahden suunnan hyökkääjä, joka on tunnettu nopeudestaan ja monipuolisuudestaan.


title: Martin Johansson (jääkiekkoilija, 1987)

text: Johansson on IF Lejonetin kasvatti. Hän pelasi juniorina sittemmin Malmö Redhawksissa, josta Johansson siirtyi Färjestad BK:n J18-junioreihin kaudeksi 2003–2004. Kaudella 2004–2005 hän esiintyi ensimmäisissä miesten peleissään Ruotsin kolmanneksi korkeimmalla sarjatasolla I-divisioonan Skåre BK:ssa, jossa Johansson vietti kokonaan seuraavan kauden 2005–2006. Kaudeksi 2006–2007 hän siirtyi sarjatasoa ylemmäs HockeyAllsvenskanin Bofors IK:hon. Kesken kauden Johansson palasi kuitenkin Färjestadiin ja siirtyi seuran miesten joukkueeseen Ruotsin pääsarja Elitserieniin, jossa hän pelasi kauden aikana 14 runkosarja- ja yhdeksän playoff-ottelua tehopistein 1+1=2.


title: Martin Johansson (jääkiekkoilija, 1987)

text: Kaudella 2007–2008 Johansson pelasi Färjestadissa 30 runkosarja- ja 12 playoff-ottelua tehden molemmissa yhden maalin. Hän pelasi myös 13 ottelua Boforsissa. Kaudella 2008–2009 Johansson teki Färjestadissa 44 runkosarjaottelussa tehot 3+5=8 ja voitti kauden päätteeksi Ruotsin-mestaruuden. Loppukaudella hän pelasi kuitenkin ensin kaksi Allsvenskan-ottelua junioriuraltaan tutussa Malmö Redhawksissa ja siirtotakarajan jälkeen Färjestad lainasi Johanssonin loppukaudeksi samassa sarjassa pelaavaan Mora IK:hon. Joukkue eteni Kvalserieniin, mutta jäi kuitenkin ilman sarjanousua.


title: Martin Johansson (jääkiekkoilija, 1987)

text: Kaudella 2009–2010 Johansson jatkoi Morassa vuoden mittaisella sopimuksella. Seuraavalla kaudella 2010–2011 hän oli joukkueen toiseksi paras pistemies Mikael Zettergrenin jälkeen tehoilla 12+26=38 ja Johansson voitti myös Moran sisäisen tehotilaston lukemalla +9. Joukkue eteni Kvalserieniin, jossa hän voitti Mora sisäisen piste-, maali-, ja syöttöpörssin tehoilla 4+4=8, mutta joukkue jäi kuitenkin ilman sarjanousua.


title: Martin Johansson (jääkiekkoilija, 1987)

text: Johansson siirtyi kaudeksi 2011–2012 kaksivuotisella sopimuksella Brynäs IF:ään, jossa hän voitti kauden päätteeksi Ruotsin-mestaruuden. Kahden siellä vietetyn vuoden jälkeen Johansson siirtyi kaudeksi 2013–2014 kaksivuotisella sopimuksella SHL:n (ent. Elitserien) nousijajoukkue Örebro HK:n riveihin. Hän oli joukkueen kolmanneksi paras maalintekijä 11 osumallaan. Kaudella 2014–2015 Johansson teki liigan yhden kauden piste-ennätyksensä tehoilla 24+22=46, joilla hän oli Örebron paras maalintekijä ja toiseksi paras pistemies Derek Ryanin jälkeen. Johansson jakoi koko SHL:n maalipörssin toisen sijan Linköpings HC:n Jacob Micflikierin kanssa edellään vain Linköpings HC:n Broc Little sekä pistepörssin viidennen sijan Frölunda HC:n Mathis Olimbin kanssa. Hän jakoi möys Örebron sisäisen tehotilaston voiton Derek Ryanin kanssa lukemalla +18. Joulukuussa 2014 Johansson teki kaksivuotisen jatkosopimuksen joukkueen kanssa. Kaudella 2015–2016 hän oli Örebron toiseksi paras pistemies Daniel Vikstenin jälkeen tehoilla 15+19=34. Kaudella 2016–2017 Johansson oli tehoilla 10+10=20 joukkueen kolmanneksi paras maalintekijä ja neljänneksi paras pistemies.


title: Martin Johansson (jääkiekkoilija, 1987)

text: Kaudeksi 2017–2018 Johansson palasi 2+1-vuotisella sopimuksella Färjestad BK:hon. Hän ei kerännyt 45 pelaamassaan runkosarjaottelussa yhtään jäähyminuuttia.


title: Martin Johansson (jääkiekkoilija, 1987)

text: Johansson pelasi alle 20-vuotiaiden MM-kilpailuissa vuonna 2007, jolloin hän oli kolmella osumallaan Ruotsin paras maalintekijä. Johansson valittiin alkulohkossa Slovakiaa vastaan pelatun ottelun päätteeksi joukkueensa ottelun parhaaksi pelaajaksi.


title: Martin Johansson (jääkiekkoilija, 1987)

text: Johansson pelasi myös alle 18-vuotiaiden MM-kilpailuissa vuonna 2007, jolloin hän voitti pronssia. Johansson pelasi myös alle 18-vuotiaiden U-18 Junior World Cupissa vuonna 2004 voittaen pronssia. Yhteensä hän on pelannut 25 nuorten ja 27 poikien maaottelua.


title: Martin Johansson (jääkiekkoilija, 1987)

text: Ruotsin A-maajoukkueessa Johansson on pelannut 13 ottelua tehopistein 2+5=7. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 6. helmikuuta 2015 Västeråsissa Suomea vastaan, mutta ottelu kuitenkin keskeytyi jään pettämisen vuoksi, joten virallisen debyyttinsä hän teki seuraavassa ottelussa 8. helmikuuta 2015 Tukholman Globenissa Suomea vastaan. Johansson teki ottelussa myös ensimmäisen A-maajoukkuemaalinsa, joka jäi Ruotsin 3–2-voittoon päättyneen ottelun ratkaisumaaliksi.


title: Martin Johansson (jääkiekkoilija, 1987)

text: Johanssonin pikkuveli Marcus on olympiamitalisti, joka pelaa NHL-joukkue New Jersey Devilsissa. Veljesten setä Gunnar Johansson pelasi omalla urallaan yli 300 Elitserien-ottelua Färjestadissa ja hän on myös valmentanut ammattilaisena.


title: Falcon 1 laukaisu 2

text: Falcon 1 laukaisu 2 (myös Demoflight 2 tai Falcon Demo Launch 2) oli SpaceX:n Falcon 1 -kantoraketin toinen koelaukaisu. Lennon päätavoitteena oli demonstroida Falcon 1 -raketin toimintaa Yhdysvaltain asevoimien tutkimusorganisaatio DARPA:lle, minkä lisäksi raketin kyydissä oli muutamia pieniä koehyötykuormia.


title: Falcon 1 laukaisu 2

text: Lento laukaistiin 21. maaliskuuta 2007 kello 1.10 UTC-aikaa Kwajeleinin atollin Omelekilta. Raketti ei tosin päässyt kiertoradalle sen kallistuksenohjausjärjestelmään tulleen vian vuoksi.


title: Falcon 1 laukaisu 2

text: Falcon 1:n toinen lento laukaistiin viivästysten jälkeen 21. maaliskuuta 2007 kello 1.10 UTC-aikaa Kwajeleinin atollin Omelekilta. Ensimmäinen vaihe toimi lennolla suunnitellusti, mutta sen yläosa törmäsi toisen vaiheen Kestrel-moottoriin vaiheiden irtautumisen yhteydessä. SpaceX:n toimitusjohtaja Elon Musk vahvisti törmäyksen tapahtuneen, mutta totesi, että se ei todennäköisesti ollut lennon osittaisen epäonnistumisen takana. Toisen vaiheen käynnistys ja hyötykuormaa suojanneen nokkakartion irrottaminen sujuivat ongelmitta. Toisen vaiheen lennon loppupuolella raketin kallistuksenohjausjärjestemään tuli tosin vika, mikä vaikutti merkittävästi raketin lentorataan. Lennon lakikorkeus jäikin lopulta vain 300 kilometriin maanpinnasta, ja rakettivaihe putosi todennäköisesti Tyyneenmereen ennen kuin se ehti edes kiertää Maan kertaalleen. Jos lento olisi onnistunut saavuttamaan kiertoradan, raketti olisi saavuttanut 685 kilometrin korkeuden lentonsa lopulla. SpaceX:n toimitusjohtaja Elon Musk esitti ongelmien mahdollisiksi syiksi heliumvuotoa.


title: Falcon 1 laukaisu 2

text: SpaceX teki lennon yhteydessä laskeutumiskokeen raketin ensimmäisellä vaiheella. Rakettivaihe oli pehmeää laskeutumista varten varustettu laskuvarjoilla. Vaiheen laskeutumisen jälkeisen löytymisen todennäköisyyttä heikensivät tosin Kwajeleinin laukaisualueen turvallisuusmääräykset, joiden takia talteenottoyrityksessä käytetty alus joutui odottamaan laajan turva-alueen ulkopuolella, suhteellisen kaukana oletetusta laskeutumispaikasta. Alukselta menikin useita tunteja saavuttaa oletettu laskeutumispaikka, ja sinne saavuttuaan mahdollisesti laskeutunutta rakettivaihetta ei onnistuttu enää löytämään. SpaceX ei tosin ollut varma oliko rakettivaiheen laskuvarjo auennut onnistuneesti.


title: Luettelo 10 000 metrin juoksun Suomen-mestareista

text: Tämä on luettelo 10 000 metrin juoksun Suomen mestareista. 10 000 metrin juoksun Suomen mestaruudesta on kilpailtu Kalevan kisoissa vuodesta 1908 lähtien. Naiset kilpailivat Suomen mestaruudesta ensimmäisen kerran vuonna 1983.


text: Miehet


text: Naiset


title: New Hampshire Union Leader

text: New Hampshire Union Leader on päivittäin ilmestyvä sanomalehti, jota julkaistaan New Hampshiren osavaltion suurimmassa kaupungissa Manchesterissa. Sen sisarlehti on sunnuntaisin ilmestyvä "New Hampshire Sunday News". Lehti perustettiin vuonna 1863, ja se tunnetaan toimituksen konservatiivisesta linjasta. Sen päivittäinen levikki on 45 536. Lehden omistaa Union Leader Corp.


title: Puolustusvoimien tutkimuslaitos

text: Puolustusvoimien tutkimuslaitos PVTUTKL on Puolustusvoimain pääesikunnan alainen monitieteinen tutkimuslaitos, jossa tutkitaan teknologioita, ihmisen toimintakykyä ja tapaa, jolla sotaväki toimii. Tutkimuslaitoksen kotikunta on Ylöjärvi, jossa sijaitsee laitoksen esikunta. Laitoksessa työskentelee noin 200 henkilöä.


title: Puolustusvoimien tutkimuslaitos

text: Tutkimuslaitoksen on viisi osastoa toimivat kolmella eri paikkakunnalla:


title: Puolustusvoimien tutkimuslaitos

text: Laitoksen edeltäjistä Puolustusvoimien Teknillinen Tutkimuslaitos toimi sekä Ylöjärvellä että Riihimäellä, Puolustusvoimien verkostopuolustuksen kehittämiskeskus Riihimäellä, Maanpuolustuskorkeakoulun käyttäytymistieteiden laitos Tuusulassa ja Merivoimien tutkimuslaitos Espoossa ja Turussa.


title: Place du Tertre

text: Place du Tertre on aukio Pariisin Montmartren kaupunginosassa. Sen yhteydessä on paljon kahviloita ja ravintoloita, ja se on Montmartren turismin keskus. Aukio sijaitsee Montmartren kukkulan laella, Pariisin korkeimmalla maastonkohdalla, vain parin korttelin päässä Sacré-Coeur-kirkosta. Nimi "Tertre" tarkoittaa kumpua. Place du Tertre tunnetaan sitä kansoittavista turisteja palvelevista katutaiteilijoista, kuten muotokuvapiirtäjistä ja varjokuvien leikkaajista. Myös monet 1800- ja 1900-luvun maailmankuulut taiteilijat ovat asuneet aukion läheisyydessä. Aukiolla on nykyään 149 katutaiteilijoille varattua yhden neliömetrin suuruista työskentelypaikkaa.


title: Place du Tertre

text: Place du Tertre on entisen Montmartren kylän pääaukio. Se avattiin jo vuonna 1635. Aikanaan itsenäisen Montmartren kunnan ensimmäinen kaupungintalo rakennettiin vuonna 1790 aukion laidalle. Aukion varrella toimi myös vuonna 1920 perustettu ”Montmartren vapaa taiteilijakommuuni”.


title: Saint-Pierre de Montmartre

text: Saint-Pierre de Montmartre on keskiaikainen kirkko Pariisin Montmartren kaupunginosassa, aivan Sacré-Coeur-kirkon vieressä. Se on Pariisin vanhimpia kirkkoja.


title: Saint-Pierre de Montmartre

text: Kirkko kuului alkujaan Montmartren luostariin, joka oli Montmartren kukkulalla keskiajalla toiminut benediktiiniläinen nunnaluostari. Luostarin perusti vuonna 1133 Ranskan kuningas Ludvig VI puolisonsa Adelaide Savoijilaisen kanssa. Leskikuningatar Adelaidesta tuli myöhemmin luostarin ensimmäinen abbedissa ja hänet on haudattu Saint-Pierre de Montmartren kirkkoon. Kirkon vihki käyttöön paavi Eugenius III vuonna 1147. Sen arkkitehtuuri edustaa romaanisen tyylin ja varhaisgotiikan välimuotoa. Kuori holveineen on säilynyt alkuperäisestä 1100-luvun kirkosta. Nykyinen runkohuone on 1400-luvulta ja länsipääty vuodelta 1765. Nunnaluostari muutti vuonna 1686 kukkulan laelta hieman sivummalle nykyisen place des Abbessesin luo, mutta Saint-Pierre de Montmartre pysyi luostarin omaisuutena, kunnes luostari suljettiin Ranskan vallankumouksen myötä. Kirkko rapistui 1800-luvulla huonoon kuntoon, mutta se restauroitiin vuosina 1900–1905.


title: Saint-Pierre de Montmartre

text: Kirkon paikalla arvellaan sijainneen alkujaan roomalaisaikana rakennettu Mars-jumalan temppeli ja sen jälkeen 600-luvulla rakennettu varhaisempi kirkko, joka mainittiin 800-luvulla Saint-Denis’n basilikaan matkanneiden pyhiinvaeltajien levähdyspaikkana. Kirkon sisällä on säilynyt neljä vanhaa marmoripylvästä, joiden väitetään olevan peräisin mainitusta roomalaisesta temppelistä. Pylväiden kapiteelien oletetaan olevan merovingiaikaisia.


title: Saint-Pierre de Montmartre

text: Saint-Pierre de Montmartren pihalla on Pariisin pienin hautausmaa, Cimetière du Calvaire (”Golgatan hautausmaa”), jonka pinta-ala on 600 neliömetriä. Se on avoinna yleisölle vain yhtenä päivänä vuodessa, 1. marraskuuta. Hautausmaalle on haudattu muun muassa tutkimusmatkailija Louis Antoine de Bougainville ja kuvanveistäjä Jean-Baptiste Pigalle.


title: Dolby Pro Logic

text: Dolby Pro Logic on tilaääniformaatti, jonka on kehittänyt yhdysvaltalainen Dolby Laboratories. Pro Logic on kotikäyttöön tarkoitettu laajennus elokuvateattereille suunnatusta Dolby Stereo -formaatista, joka oli laajasti käytössä 1970- ja 1980-luvuilla. Pro Logic sai nimensä prosessoripiiristä, joka osaa purkaa kaksikanavaiseen analogiaudioon tallennetun tiedon kuultavaksi monikanavaisena. Vaikka Pro Logic-järjestelmä oli kaukana täydellisestä, pystyttiin sillä taajuusvasteen ja kanavaerottelun puutteista huolimatta luomaan tilantuntua. Normaalia stereokuulokuvaa laajensivat kuulijan taakse sijoitettu surround-kanava ja lisäksi dialogin toistoon keskittynyt keskikaiutin.


title: Dolby Pro Logic

text: Pro Logic syrjäytyi kuluttajamarkkinoilla vuosituhannen vaihteessa DVD-levyjen yleistyessä. Tilalle tulivat aidosti monikanavaiset Dolby Digital ja DTS-ääniformaatit, jotka eivät kaivanneet matriisiprosessointia. Tästä kehityksestä huolimatta Pro Logicista julkaistiin toinen versio vuonna 2000 nimellä Dolby Pro Logic II (DPL II), joka toi mukanaan täysikaistaisen viisikanavaisen äänen ja nelikanavaisena alaspäinyhteensopivuuden edeltäjäänsä. Formaattia on kehitetty edelleen viime vuosiin asti.


title: Uinnin pitkän radan Euroopan-mestaruuskilpailut 2016

text: 33. uinnin pitkän radan Euroopan-mestaruuskilpailut järjestettiin Ison-Britannian Lontoossa, London Aquatics Centressä 9.–22. toukokuuta 2016.


text: Isäntämaa


title: Ans Schut

text: Johanna "Ans" Schut-Boekema (s. 26. marraskuuta 1944 Apeldoorn) on alankomaalainen pikaluistelun olympiavoittaja.


title: Ans Schut

text: Schut voitti Grenoblen olympialaisissa 1968 kultaa 3 000 metrillä olympiaennätysajalla 4.56,2. Hän kukisti toiseksi sijoittuneen Kaija Mustosen 4,8 sekunnilla. 1 500 metrillä hän sijoittui 12:nneksi.


title: Ans Schut

text: Schut saavutti yleisluistelun MM-kilpailuissa hopeaa 1968 ja pronssia 1969 sekä sijoittui viidenneksi 1967, kuudenneksi 1971 ja seitsemänneksi 1970. EM-kilpailuissa hän sai pronssia 1970 ja oli kuudestoista 1971. Sprinttereiden MM-kilpailuissa hän sijoittui kuudenneksi 1970.


title: Ans Schut

text: Schut teki viisi maailmanennätystä helmikuussa 1969. Hän luisteli 3 000 metriä Grenoblessa aikaan 4.52,0 ja Davosissa 4.50,4. Inzellissä hän teki maailmanennätykset 1 500 metrillä 2.18,5, 3 000 metrillä 4.50,3 ja "miniottelussa" pistein 185,500.


title: Funiculaire de Montmartre

text: Funiculaire de Montmartre eli Montmartren köysirata on Pariisissa sijaitseva funikulaari eli kiskoköysirata, jolla voi nousta Montmartren kukkulalle. Rata alkaa kukkulan juurelta ja päättyy ylhäällä aivan Sacré-Coeur-kirkon lähelle. Köysiradalla liikennöi Pariisin liikennelaitos RATP. Matka radan päästä päähän kestää yhteen suuntaan puolitoista minuuttia. Radan pituus on 108 metriä ja nousu 38 metriä. Ensimmäinen köysirata avattiin samalla paikalla vuonna 1900 ja se sähköistettiin vuonna 1935. Nykyinen rata rakennettiin vuonna 1991 aiemman paikalle. Uudet asemat suunnitteli arkkitehti François Deslaugiers. Köysiradalla voi matkustaa Pariisin metron metrolipulla. Kukkulalle pääsee myös aivan köysiradan vieressä kulkevia portaita, jotka muodostavat Rue Foyatier -nimisen kadun.


title: Carry Geijssen

text: Carolina Cornelia Catharina "Carry" Geijssen-Langkruis) (s. 11. tammikuuta 1947 Amsterdam) on alankomaalainen pikaluistelun olympiavoittaja.


title: Carry Geijssen

text: Geijssen voitti Grenoblen olympialaisissa 1968 kultaa 1 000 metrin luistelussa olympiaennätysajalla 1.32,6. Hän kukisti toiseksi sijoittuneen Ljudmila Titovan 0,3 sekunnilla. Tämä oli Alankomaiden ensimmäinen olympiakulta pikaluistelussa. 1 500 metrillä hän sai hopeaa ajalla 2.22,7.


title: Carry Geijssen

text: Geijssen saavutti yleisluistelun MM-kilpailuissa pronssia 1968 sekä sijoittui seitsemänneksi 1965, yhdeksänneksi 1966, 12:nneksi 1967, 14:nneksi 1969 ja 23:nneksi 1964. Sprinttereiden MM-kilpailuissa hän oli yhdestoista 1970.


title: Carry Geijssen

text: Geijssen saavutti yleisluistelun Alankomaiden-mestaruuskilpailuissa kultaa 1966 sekä hopeaa 1965, 1967 ja 1968.


title: Carry Geijssen

text: Hän avioitui pyöräilijä Rien Langkruisin kanssa ja asui aktiiviuransa jälkeen Indonesiassa ja Kanadassa.


title: Cosmon

text: Cosmon tai Cosmonium on hypoteettinen alkuräjähdyksen alussa ollut aineen muoto, jossa universumi olisi ollut tiiviissä aineenmuodossa Cosmon nimisessä hiukkasessa. Idean alkuperä on Georges Lemaître kehittämää, joka ehdotti ajatusta alkuatomista ("L'Hypothèse de l'Atome Primitif") 1946. Hän havainnollisti tätä kuvittelemalla noin 30 kertaa auringon tilavuuden kokoisen alueen, joka sisältäisi koko Universumin massan jonka tiheys olisi noin formula_1. Tämä olisi hänen näkemyksessään hajonnut jossain 20 – 60 miljardin vuoden välissä.Tässä mallissa aine ei olisi kehittynyt singulariteetista toisin kuin nykyisen alkuräjähdysteorian mukaan.


title: Cosmon

text: Ajatus jäi elämään ja sitä kehitti eteenpäin Maurice Goldhaber 1956. Hänen ehdotuksessansa ensin olisi ollut piste, jota kutsuttaisiin Universoniksi, joka olisi hajonnut Cosmon ja Anticosmon pareiksi. Goldhaber pohti minkä takia ainetta on olemassa jos alkuräjähdyksessä syntyi tasainen määrä kumpaakin. Yksi selitys tähän on aineen epäsymmetria, jokaista 1001 ainetta kohti on voinut olla esimerkiksi 1000 antiainetta. Goldhaberin ehdottomassa mallissa cosmon ja anticosmon olisivat lentäneet erilleen ja näin ollen selittäisi aineiden eroamisen ilman epäsymmetriaa.


title: Cosmon

text: Vuonna 1989 Hans Dehmelt pyrki nykyaikaistamaan ajatusta alkuatomista. Hänen hypoteesissa Cosmonium olisi universumin alussa ollut aineen raskain muoto.


title: Arabimaailman instituutti

text: Arabimaailman instituutti (, IMA) on Pariisissa toimiva kansainvälinen kulttuuri-instituutti. Instituutin perustivat yhdessä Ranskan valtio ja 19 arabimaata. Sen tarkoituksena on edistää vuoropuhelua arabimaiden ja Euroopan, erityisesti Ranskan, välillä, sekä lisätä Ranskassa arabimaailman tuntemusta. Sen yhteydessä toimii muun muassa museo ja kirjasto. Kirjastossa on noin 60 000 arabien historiaa ja kulttuuria käsittelevää teosta.


title: Arabimaailman instituutti

text: Instituutin toimitalo sijaitsee Pariisin 5. arrondissementissa Seinen etelärannalla. Rakennuksen suunnitteli Jean Nouvelin johtama ranskalainen arkkitehtiryhmä, ja se rakennettiin vuosina 1981–1987. Arabimaailman instituutti oli ensimmäinen Ranskan presidentti François Mitterrandin aloitteesta Pariisin rakennetuista niin sanotuista suurista projekteista ("grands projets"). Lasiseinäisen rakennuksen erikoisuutena on eteläisen julkisivun seinäpinnoitus, joka jäljittelee arabimaissa suosittuja mashrabiya-ikkunaristikoita. Seinässä on 20 000 pientä, perinteistä ornamentiikkaa noudattavaa, sensoreilla varustettua metalliaukkoa, jotka sulkeutuvat tai avautuvat automaattisesti auringonvalon määrän mukaan.


title: Rosario

text:
Rosario tai Rosário voi tarkoittaa seuraavia:
Argentiinassa:


title: Rosario

text: Meksikossa:


title: Rosario

text: Filippiineillä:


title: Rosario

text: Muita:


title: Rosario

text: Nimiä, joihin sisältyy Rosario:


title: Domoiinihappo

text: Domoiinihappo on neurotoksinen levämyrkky, joka aiheuttaa muistinmenetystä. Sitä tuottavat tietyt levät ja toksiini rikastuu äyriäisiin, sardiineihin ja anjoviksiin ja sitä kautta näitä syöviin meripetoeläimiin. Altistuminen kyseiselle toksiinille vaikuttaa keskushermostoon ja voi aiheuttaa kuoleman. Altistumista seuraavat oireet voivat olla oksentelua, pahoinvointia, ripulia ja vatsakramppeja 24 tunnin sisällä altistumisesta. Voimakas altistus voi aiheuttaa neurologisia oireita kuten päänsärkyä, heikotusta, sekavuutta, lyhytaikaisen muistin menetystä, motorista heikkoutta, runsasta limaneritystä, sydämen rytmihäiriöitä ja kooman.


title: Väinö Mikkola (urheilujohtaja)

text: Väinö Mikkola (18. joulukuuta 1888 – 29. heinäkuuta 1928) oli suomalainen sosialidemokraatti ja urheilujohtaja, joka toimi Työväen Urheiluliiton puheenjohtajana vuosina 1927–1928.


title: Väinö Mikkola (urheilujohtaja)

text: Helsingin sosialidemokraattista kunnallisjärjestöä edustanut Mikkola oli mukana jo ensimmäisessä sisällissodan jälkeen pidetyssä SDP:n puoluekokouksessa joulukuussa 1918 ja neljä vuotta myöhemmin hänet valittiin puoluetoimikunnan jäseneksi. TUL:n liittotoimikuntaan kuulunut Mikkola valittiin varapuheenjohtajaksi järjestön neljännessä liittokokouksessa vuonna 1921. Puheenjohtaja hänestä tuli kesäkuussa 1927, kun Mikkola voitti liittokokouksen äänestyksessä istuvan puheenjohtajan Eino Penttilän. Hänen valintansa oli Suomen työläisurheilun kannalta merkittävä, sillä kommunisteja edustaneen Penttilän syrjäyttämisen myötä valta TUL:ssä siirtyi sosialidemokraateille.


title: Väinö Mikkola (urheilujohtaja)

text: Elokuun 1927 alussa Mikkola valittiin Helsingissä pidetyssä kongressissa myös kansainvälisen työläisurheilujärjestön Sosialistisen urheiluinternationaalin (SASI) hallitukseen sen ensimmäisenä suomalaisjäsenenä. Lisäksi hän kuului "Työväen Urheilulehden" toimituskuntaan ja TUL:n olympiakomiteaan sekä toimi Suomen joukkueenjohtajana vuoden 1927 Frankfurt am Mainin työläisolympialaisissa.


title: Väinö Mikkola (urheilujohtaja)

text: Mikkolan aika TUL:n johdossa ja kansainvälisissä luottamustehtävissä jäi kuitenkin lyhyeksi, sillä hän kuoli keuhkokuumeeseen jo heinäkuussa 1928 vain 39-vuotiaana. Mikkolan tilalle nousi varapuheenjohtaja Toivo Wilppula, joka edusti myös sosialidemokraatteja.


title: Warehouse 13

text: Warehouse 13 on yhdysvaltalainen science fiction -televisiosarja. Sitä esitettiin Syfyn kanavalla vuosina 2009–2014. Sarjan tuottajina toimivat Jack Kenny ja David Simkins. Warehouse 13:sta kuvattiin Kanadan Torontossa.


title: Warehouse 13

text: "Warehouse 13" sekä scifisarjat "Eureka" ja "Alphas" elävät samassa ajassa, koska sarjoilla on useita crossover-jaksoja.


title: Biokertyvyys

text: Biokertyvyys on aineen kyky kertyä eliöön. Orgaanisten aineiden taipumusta biokertyvyyteen arvioidaan tavallisesti oktanoli/vesi-jakautumiskertoimen avulla, joka ilmaistaan yleensä log K -arvona. CLP-luokituksen mukaan aineella on taipumus biokertyvyyteen, jos log K ≥ 4. Biokertyvyystekijä (BCF) voidaan määrittää kokeellisesti kalalle ja se mittaa ominaisuutta paremmin. Aine tulkitaan mahdollisesti biokertyväksi, jos kalan BCF ≥ 500.


title: Patrick (sukunimi)

text: Patrick on muun muassa seuraavien henkilöiden sukunimi:


title: Petr Vakoč

text: Petr Vakoč (s. 11. heinäkuuta 1992 Praha) on tšekkiläinen maantiepyöräilijä. Hän aloitti ammattilaisuransa Omega Pharma-Quick Step -tallissa 2014 ja edustaa edelleen samaa joukkuetta, nykyiseltä nimeltään Deceuninck–Quick-Step.


title: Petr Vakoč

text:
Vakoč saavutti Bakun Euroopan kisoissa 2015 pronssia maantieajossa. Hän voitti Brabantse Pijl -kilpailun 2016.
Lähteet: Pro Cycling Stats, Cycling Archives


title: Konrad Hildén

text: Konrad Eemil Hildén (12. marraskuuta 1869 Hämeenlinna – 16. huhtikuuta 1916 Helsinki) oli suomalainen opettaja ja kansakoulujen ylitarkastaja.


title: Konrad Hildén

text: Hildénin vanhemmat olivat värjäri, kauppias Emanuel Hildén ja Kustaava Penttilä. Hän pääsi ylioppilaaks 1888 Hämeenlinnan lyseosta, opiskeli Helsingin yliopistossa ja valmistui filosofian kandidaatiksi ja maisteriksi 1894. Hildén opiskeli kasvatusoppia myös Saksassa Jenan, Giessenin ja Leipzigin yliopistossa sekä Venäjällä Pietarin lapsitutkimuslaitoksessa.


title: Konrad Hildén

text: Hildén toimi opettajana oppikouluissa ja opettajaseminaareissa. Viimeksi hän oli Heinolan opettajaseminaarin johtajana ja sen jälkeen koulutoimen ylihallituksen kansakoulujen ylitarkastajana 1912-1916.


title: Konrad Hildén

text: Konrad Hildén oli naimisissa vuodesta 1898 Anna Maria Elisabet Fagergrenin kanssa. Heidän poikansa oli Jyväskylän yliopiston suomen kielen professori Aarni Penttilä (vuoteen 1919 Hildén).


title: Friberg

text: Friberg on ruotsinkielinen sukunimi. 11. huhtikuuta 2016 Suomessa oli Väestörekisterikeskuksen mukaan 579 Fribergiä.


title: Friberg

text: Friberg-nimisiä henkilöitä:


title: Kohokirjoitin

text: Kohokirjoitin on käsikäyttöinen laite, jolla tehdään koholla olevista kirjaimista muodostuvia etikettejä tarrataustaiselle muovinauhalle. Tunnetuin kohokirjoittimien tuotemerkki on Dymo. Laite perustuu korkopuristukseen ja kaksi värikerrosta sisältävään muovinauhaan: kirjainkuvion puristaminen tuo nauhan päällimmäisen värikerroksen alta esiin toisen värin kirjainten kohdalle, jolloin tekstistä tulee helposti luettavaa.


title: Kohokirjoitin

text: Kohokirjoittimen keksi 1950-luvun lopulla yhdysvaltalainen Rudolph Hurwich (1921–2014), joka perusti keksintönsä pohjalle Dymo-nimisen pörssiyhtiön. Dymon sai vuonna 1978 omistukseensa ruotsalainen Esselte, joka myi sen amerikkalaiselle Newell Rubbermaid -yhtiölle vuonna 2005.


title: Kohokirjoitin

text: Kohokirjoittimet ovat 1990-luvulta alkaen korvautuneet sähköisesti toimivilla tarrakirjoittimilla. Kohokirjoittimella tehty etiketti saattaa kuitenkin säilyttää luettavuutensa tarrakirjoitinetikettiä paremmin: jos värit haalistuvat tai etiketin pinta likaantuu, kohokuvio voi silti olla luettavissa. Käsikäyttöinen kohokirjoitin ei myöskään ole riippuvainen paristoista tai verkkovirrasta tarrakirjoitinten tapaan.


title: Kohokirjoitin

text: Kohokirjoitin on muodoltaan pistoolia muistuttava käsityökalu, jonka näkyvin osa on kahdesta päällekkäisestä levystä muodostuva kirjasinkiekko. Kiekon ylälevyn sisäpinnassa on kirjoitusmerkkien muotoisia painaumia ja alalevyn sisäpinnassa vastaavia kohoumia. Muovinauha kulkee kiekon levyjen välitse, ja kädensijasta puristamalla kiekon ylä- ja alalevy puristuvat yhteen ja taivuttavat muovinauhaan kirjainmerkin muotoisen kuvion. Taivutus tuo muovinauhasta esiin alemman värikerroksen kirjainten kohdalta, jolloin tekstiin saadaan eri väri kuin etikettinauhan pohjaväri. Kirjoitusmerkit ovat kiekossa aakkos- ja numerojärjestyksessä, ja kulloinkin tarvittava merkki valitaan kiekkoa käsin pyörittämällä. Kohokirjoittimilla kirjoittaminen on näin paljon hitaampaa kuin ne syrjäyttäneillä tarrakirjoittimilla, joissa yleensä on QWERTY-näppäimistöä muistuttava tai aakkosjärjestyksessä oleva näppäimistö.


title: Kohokirjoitin

text: Kohokirjoitinten kulmikkaat ja karkeat suuraakkoset ja niille selkeän kehyksen muodostava teippipinta olivat suosittu typografinen tyylikeino erityisesti 1980- ja 1990-luvulla suositussa grunge-tyylin graafisessa suunnittelussa. Kirjainten pohjalta suunniteltiin muun muassa kirjaintyypit nimeltä "Punch-label" ja "Plastique".


title: Harmaaorvakka

text: Harmaaorvakka ("Phlebiopsis gigantea") on pinnanmyötäisesti kasvava sienilaji, joka on myös Suomen metsissä yleisesti tavattu. Se on vaaleanharmaan sävyinen, sileä tai pienikyhmyinen, korkeintaan puolen millimetrin paksuinen mutta voi olla hyvin leveä. Se on sukunsa ainoa laji Pohjoismaissa.


title: Harmaaorvakka

text: Harmaaorvakka kasvaa erityisesti havupuiden kannoilla ja sahapinnoilla, joten se ei itsessään ole vaarallinen metsän tuhoajalaji. Sen sijaan sitä voi lisätä metsänhakkuun yhteydessä kantoihin juurikääpien torjumiseksi..


title: Southland (alue)

text: Southland (maoriksi "Murihiku") on hallinnollinen alue Uudessa-Seelannissa. Eteläsaaren eteläosien lisäksi alueeseen kuuluu myös Stewartinsaari.


title: Southland (alue)

text: Hallinnollisen alueen kokonaispinta-ala on 34 347 km², joista 1 735 km² Stewartinsaarella. Geologisesti Eteläsaarella sijaitseva alue jakautuu läntiseen, vuoristoiseen ja vuonojen peittämään alueeseen, eteläiseen peltojen peittämään tasamaahan ja pohjoiseen, vuoristoiseen alueeseen.


title: Southland (alue)

text: Southlandin hallinnollinen alue jakautuu kolmeen piirikuntaan: Gore, Invercargill sekä Southland.


title: Southland (alue)

text: Asutus alueella on harvaa ja painottuu pääasiassa kahteen alueen suurimpaan asutuskeskukseen, Invercargilliin ja Goreen. Koko alueen arvioitu asukasmäärä on (vuonna ). Vähäistä asukastiheyttä (/ 34347 round 2 as./km²) selittää osaltaan alueen kansallispuistojen suuri yhteenlaskettu pinta-ala; Stewartinsaari on lähes 85%:sti kansallispuistoa ja alueen lounaisosassa sijaitseva Fiordlandin kansallispuisto on myös käytännössä asumatonta seutua.


title: Southland (alue)

text: Alueella sijaitsee kaksi kansallispuistoa; Fiordland sekä Rakiura.


title: Oulun kihlakunnan kruununmakasiini

text: Oulun kihlakunnan kruununmakasiini on Oulun Myllytullin kaupunginosassa sijaitseva puurakenteinen kruununmakasiini, joka korjattiin ravintola-, näyttely- ja toimistotiloiksi 1990-luvun alkupuolella.


title: Oulun kihlakunnan kruununmakasiini

text: Oulun kihlakunnan kruununvouti Johan Gustaf Liljeqvist valmisteli viljamakasiinin rakentamista Iin, Limingan, Muhoksen ja Oulun kihlakuntien yhteiskäyttöön. Makasiinin rakennuspiirustukset teki yleisten rakennusten intendentinkonttorissa arkkitehti A.F. Granstedt vuonna 1841. Kuvernööri Robert Wilhelm Lagerborgin päätöksellä makasiini tuli kuitenkin vain Oulun, Kiimingin ja Ylikiimingin käyttöön.


title: Oulun kihlakunnan kruununmakasiini

text: Makasiini toimi 1900-luvun alkupuolelle asti laina- ja veroviljamakasiinina. Myöhemmin rakennuksessa on varastoitu puutavaravaraa ja jätepaperia sekä sota-aikana ruokaa. Oulun kaupunki sai rakennuksen haltuunsa vuonna 1984. Saman vuoden Myllytullin asemakaavamuutoksen yhteydessä sekä kihlakunnan makasiini että viereinen tiilinen kruununmakasiini suojeltiin.


title: Oulun kihlakunnan kruununmakasiini

text: Kaupunki myi kruununmakasiinin Oulun rakennusmestariyhdistykselle sadallatuhannella markalla vuonna 1990. Yhdistys peruskorjasi makasiinin vuosina 1991–1992 arkkitehti Kari Parkkisen suunnitelmien mukaan. Onnistuneesta käyttötarkoituksen muutoksesta yhdistykselle myönnettiin Oulun läänin rakennussuojelupalkinto, Viisikanta-palkinto, vuonna 1993.


title: Oulun kihlakunnan kruununmakasiini

text: Rakennuksessa on toiminut eri ravintoloita muun muassa Pub Kruunu ja hiiri. Uki Arkkitehdit on toiminut rakennuksessa vuodesta 2008.


title: Leonid

text: Leonid (, ) on miehen etunimi. Alkuperältään se on venäläinen ja ukrainalainen lyhentymä muinaiskreikkalaisesta nimestä "Leonidas" (Λεωνιδας), joka merkitsee leijonanpoikaa.


title: Leonid

text: Nimen on tehnyt tunnetuksi Spartan kuningas ja sotapäällikkö Leonidas I, joka sai surmansa Thermopylain taistelussa. Myöhemmin nimi on ollut myös muutamilla kristityillä pyhimyksillä. Yksi heistä oli korinttilainen varhaiskristillinen marttyyri, jonka muistoksi nimi esiintyy Suomen ortodoksisessa kalenterissa 16. huhtikuuta.


title: Leonid

text: Suomessa Leonid-nimisiä henkilöitä on Väestörekisterikeskuksen tietojen mukaan ollut vuoden 2016 huhtikuuhun mennessä 554.


title: Salibandyn Superfinaali

text: Superfinaali oli suomalaisen salibandyn pääsarjan Salibandyliigan vuosittainen loppuottelu, joka pelattiin ensimmäisen kerran 16. huhtikuuta 2016. Superfinaali eroaa finaalisarjasta siten, että mestaruus ratkeaa yhdessä ottelussa. Viimeisen kerran Superfinaali järjestettiin kauden 2017–2018 päätteeksi.


title: Ihoärsytystestit

text:
Ihoärsytystestit ovat toksikologisia testimenetelmiä, joiden avulla tutkitaan kemikaalien aiheuttamia haittoja ihmisen iholle.
Testimenetelminä käytetään tällä hetkellä Draizen kaniinitestiä sekä joitakin in vitro -testimenetelmiä. In vitro -menetelmien tarkoituksena on korvata Draizen kaniinitesti kemikaalitestauksessa ja ne ovat ECVAMin validoimia.


title: Ihoärsytystestit

text: In vitro -menetelmät perustuvat RhE-teknologiaan (Reconstructed human Epidermis), jossa ihmisen keratinosyyteistä on rakennettu keinoihoa. Keratinosyytit muodostavat monikerroksisen epidermiksen, jonka päällä on marraskesi suojaavana kerroksena. ECVAMin rekisteröimiä kaupallisia testimenetelmiä ovat EpiSkin™, EpiDerm™ ja SkinEthic™. Ihoärsytystestit perustuvat vapautuvien tulehdusvälittäjäaineiden mittaamiseen altistuskokeissa.


title: Ihoärsytystestit

text: Todellisessa tilanteessa ihmisen altistuessa ihoa ärsyttäville aineille ne aiheuttavat palautuvan inflammaatioreaktion altistuneeseen kudokseen. Tällöin ihosolut vapauttavat tulehdusvälittäjäaineita, jotka laajentavat verisuonia ja saavat ne läpäisevämmäksi. Tulehdusvälittäjäaineet houkuttelevat paikalle immuunisoluja kuten mast-soluja ja neutrofiileja. Lisäksi ne stimuloivat ihon hermopäätteitä aiheuttaen kutinan tunteen. Kemikaalit voivat aiheuttaa ärsytystä toistuvan altistumisen seurauksena eli ne ovat kumulatiivisesti ärsyttäviä aineita. Toiset kemikaalit aiheuttavat ärsytystä kerta-altistumisen seurauksena, jolloin ne luokitellaan akuutisti ärsyttäviksi aineiksi.


title: Salibandyn Superfinaali 2016

text: Salibandyn Superfinaali 2016 oli järjestyksessä ensimmäinen salibandyn Superfinaali. 16. huhtikuuta naisten Salibandyliigan loppuottelussa vastakkain olivat Classic ja NST. Miesten Salibandyliigan finaalissa olivat vastakkain Classicin miesten edustusjoukkue ja Esport Oilers.


title: Rasvaliukoisuus

text:
Rasvaliukoisuus (lipofiilisyys) on kemiallisen aineen kyky liueta rasvoihin, öljyihin, lipideihin ja poolittomiin liuottimiin. Rasvaliukoiset aineet liukenevat toisiin rasvaliukoisiin aineisiin, kun taas vesiliukoiset aineet liukenevat vesiliukoisiin aineisiin.
Rasvaliukoisuus (jakaantumiskerroin) on tärkeä parametri muun muassa uusien lääkkeiden arvioinnissa. Rasvaliukoisuutta mitataan esimerkiksi vesi-oktanoli-jakaantumiskertoimen määrityksellä.


title: Spiroyhdisteet

text: Spiroyhdisteet ovat orgaanisia yhdisteitä, joiden bisyklisessä rakenteessa kahta rengasrakennetta yhdistää vain yksi hiiliatomi ja tätä atomia kutsutaan spiroatomiksi. Spiroyhdisteissä rengas voi olla koostunut täysin hiiliatomeista tai se voi olla myös heterosyklinen. Spirorakenteisia alkaaneja kutsutaan usein spiraaneiksi. Mikäli spiroyhdisteen renkaat ovat erilaisia, yhdiste voi olla kiraalinen ja optisesti aktiivinen. Spirosyklisessä yhdisteessä spiroliitoksella liittyneet renkaat eivät ole samassa tasossa.


title: Spiroyhdisteet

text:
Spiroyhdisteiden nimeämiseen käytetään kahta tapaa. Spirosyklisen yhdisteen hiiliatomit voidaan numeroida alkaen pienimmästä renkaasta ja numeroiden suuruus kasvaa myötäpäivään. Numeroilla ilmaistaan mahdollisten substituenttien paikkaa. Mikäli renkaita on vain yksi, ilmoitetaan yhdisteen nimi muodossa, jossa ensin tulee liite "spiro" ja tämän jälkeen hakasuluissa molempien renkaiden atomien lukumäärä lukuun ottamatta spiroatomia. Loppuosa nimetään koko yhdisteen sisältämien hiiliatomien lukumäärän mukaisesti. Esimerkiksi kahdesta syklopentaanista muodostuneen spiroyhdisteen nimi on spiro[4.4]nonaani. Nimi voidaan myös muodostaa lisäämällä spirosyklisen yhdisteen suuremman renkaan perään liite spiro ja tämän jälkeen pienemmän renkaan nimi. Esimerkiksi sykloheksyyli- ja syklobutyylirenkaista muodostuneen spiroyhdisteen nimi olisi sykloheksaanispirosyklobutaani. Mikäli rengas on heterosyklinen, annetaan heterosykliselle renkaalle nimi systemaattisen tavan mukaisesti. Esimerkiksi happea sisältävät renkaat ilmaistaan liitteellä "oksa-" ja typpeä sisältävät renkaat liitteellä "atsa".
Mikäli spirorakenteita on yhdisteessä useampia tulee spiroliitteen eteen lukumäärää ilmaiseva liite esimerkiksi di-, tri- tai tetra. Tämän jälkeen hakasuluissa ilmoitetaan spiroatomeja yhdistävien hiiliatomien määrä pienimmästä renkaasta alkaen kiertosuuntana myötäpäivä.


title: Tortona

text: Tortona on kunta Pohjois-Italiassa Alessandrian maakunnassa Piemonten alueella. Se sijaitsee 30 kilometriä Alessandriasta itään Scriviajoen varrella, joka on Pojoen sivujoki.


title: Tortona

text: Tortona sijaitsee strategisesti tärkeällä paikalla suurten liikenneväylien risteyskohdassa. mikä on houkutellut vuosisatojen aikana kaupunkiin useita valloittajia. Kaupungin ovat vallanneet muiden muassa 1100-luvulla Fredrik I Barbarossa, 1400-luvulla Ludovico Sforza ja 1800-luvulla Napoleon Bonaparte.


title: Ataulf

text: Ataulf myös Atawulf, latinaksi Ataulphus (k. 415) oli visigoottien kuningas 410-415. Hän oli Alarikin lanko ja seurasi tätä kuninkaana. Ataulf johti visigootit eteläiseen Galliaan 412 ja meni vuonna 414 naimisiin keisari Theodosius I:n tyttären Galla Placidian kanssa. Vuonna 415 visigootit joutuivat vetäytymään Pyreneiden niemimaalle ja Ataulf murhattiin samana vuonna Barcelonassa.


title: Rue Saint-Jacques

text: Rue Saint-Jacques on noin 1,5 kilometrin pituinen katu Pariisin 5. arrondissementissa, Quartier latinissa. Tämän nimisenä se johtaa rue suunnilleen pohjois-etelä-suunnassa Galandelta Boulevard du Port-Royalille. Sen suorana jatkeena pohjoisessa on lyhyt "Rue du Petit-Pont", joka johtaa Seinelle, sekä edelleen Citén saarella "Rue de la Cité" ja Seinen pohjoispuolella "Rue Saint-Martin". Etelässä sen jatkeena on "Rue du Faubourg Saint-Jacques".


title: Rue Saint-Jacques

text: Rue Saint-Jacques on Pariisin vanhin katu. Sen paikalla oli katu jo roomalaisaikaisessa Lutetiassa ennen ajanlaskumme alkua. Se oli useiden vuosisatojen ajan keskeinen Pariisin keskustasta etelään johtava kulkuväylä, mutta se menetti pitkälti liikenteellisen merkityksensä, kun Napoleon III:n aikana Haussmannin johdolla suoritettujen laajojen uudisrakennustöiden yhteydessä noin 200 metriä sitä lännemmäksi rakennettiin sen kanssa yhdensuuntainen, huomattavasti leveämpi Boulevard Saint-Michel. Katu muodosti aikoinaan myös alkuosan Pariisista Santiago de la Compostelaan johtaneesta pyhiinvaellusreitistä.


title: Rue Saint-Jacques

text: Rue Saint-Jacquesin varrella olevista rakennuksista epäilemättä huomattavin on Pariisin yliopistojen rakennuskompleksi Sorbonne, jonka suuri tontti rajoittuu idässä Rue Saint-Jacquesiin.


title: Rue Saint-Jacques

text: Rue Saint-Jacquesin varrella ovat myös tutkimuslaitos "Collège de France" sekä vanha ja maineikas koulu "Lycée Louis-le-Grand".


title: Rue Saint-Jacques

text: Saint-Séverinin kirkko sijaitsee Rue Saint-Jacquesin varrella, mutta sen pääjulkisivu ja pääovi ovat pienemmän kadun, "rue des Prêtres-Saint-Séverinin" puolella.


title: Rue Saint-Jacques

text: Nykyisellä Rue Saint-Jacquesilla on aikojen kuluessa ollut monia nimiä. Roomalaisaikana sen nimi oli "Via Superior". Myöhemmin se on ollut tunnettu muun muassa nimillä "Grand’rue du Petit-Pont" ("Pikkusillan suurkatu") ja "Grand’rue Saint-Jacques-des-Prêcheurs" ("Saarnaajien Pyhän Jaakobin suurkatu"). Nykyisen nimensä se sai vuonna 1806.


title: Rue Saint-Jacques

text: Nimi "Rue Saint-Jacques" merkitsee "Pyhän Jaakobin katua". Nimensä katu on saanut siitä, että se oli aikoinaan osa Espanjan Santiago de la Compostelaan johtanutta Pyhän Jaakobin pyhiinvaellusreittiä. Myös Santiago de Compostela on saaut nimensä apostoli Jaakobin () mukaan. Pariisissa pyhiinvaeltajat kokoontuivat tavallisesti Seinen pohjoispuolella sijainneella "Saint-Jacques-de-la-Boucherie" -nimisellä kirkolla, josta nykyisin on jäljellä vain torni, "Tour Saint-Jacques". Sieltä reitti kulki etelään Seinen yli ja edelleen Rue Saint-Jacquesia pitkin.


title: Rue Saint-Jacques

text: Filip Augustuksen aikainen Pariisin kaupunginmuuri leikkasi nykyisen Rue Saint-Jacquesin lähellä nykyisen, Panthéonille johtavan Rue Soufflot'n risteystä. Paikalla muurissa oli portti, "porte Saint-Jacques", joka lähellä sijainneen luostarin mukaan tunnettiin myös nimellä "Porte Notre-Dames-des-Champs". Tämän portin kautta Kaarle VII:n sotajoukot saapuivat Pariisiin satavuotisen sodan aikana vuonna 1436. Portti purettiin vuonna 1684.


title: Kyllä BBC hoitaa

text: Kyllä BBC hoitaa ("W1A") on brittiläinen BBC Two -kanavan tuottama komediasarja, jonka on käsikirjoittanut ja ohjannut John Morton. Sarja on jatkoa pseudodokumenttisarjalle "", joka oli kertovinaan BBC:n työstä vuoden 2012 Lontoon kesäolympialaisissa. Sarjan alkuperäisnimi tulee BBC:n pääkonttorin postinumerosta (W1A 1AA). Hugh Bonneville ja Jessica Hynes esittävät sarjassa samoja rooleja kuin sen edeltäjässä, ja  David Tennant esiintyy molemmissa kertojana. Sarja ensiesitettiin Britanniassa maalis-huhtikuussa 2014 ja toinen tuotantokausi seuraavan vuoden huhti-toukokuussa. Yleisradio esitti sarjan molemmat tuotantokaudet lauantain alkuillassa ja Yle Areenassa maalis-toukokuussa 2016.


title: Kyllä BBC hoitaa

text: Ian Fletcher (Hugh Bonneville) on saanut ylennyksen BBC:n arvojohtajaksi vedettyään onnistuneesti läpi yhtiön olympialaisprojektin. Hänen uusi tehtävänsä on ”selventää, määritellä tai arvioida uudelleen yhtiön ydintehtävä läpi kaikkien toimintojen ja asemoida yhtiö tulevaisuutta silmällä pitäen”. Sarja satirisoi nykyajan työelämän loputtomia palavereja, abstraktia bisnesjargonia, avokonttorien ahtautta, ylipalkattujen johtajien ja ammattitaidottomien alaisten välisiä suhteita, poliittista korrektiutta sekä jatkuvia organisaatiomuutoksia.


title: Kyllä BBC hoitaa

text: Cameorooleja omana itsenään sarjassa tekevät muun muassa kirjailija Salman Rushdie ja näyttelijä Olivia Colman.


title: Jussi Valtakoski

text: Jussi Valtakoski (17. tammikuuta 1923 Tampere) on suomalainen näyttelijä ja talousjohtaja. Valtakoski teki pitkän uran Turun kaupunginteatterissa, ensin näyttämötaiteilijana ja sittemmin taloushallinnossa.


title: Jussi Valtakoski

text: Jussi Valtakosken vanhemmat olivat teatterinjohtaja Aku Valtakoski (ent. Wallenius) ja näyttelijä Elvi Majanen. Valtakoski aloitti näyttelijänuransa Turun Teatterissa kaudella 1945–1946 ja jatkoi Turun kaupunginteatteriksi nimensä muuttaneen teatterin palveluksessa vuodesta 1946. Vuosina 1957–1965 hän työskenteli sekä taloushallinnossa että näyttämötaiteellisissa tehtävissä ja vuodesta 1965 hallinnollisena johtajana. Vuonna 1977 Valtakoski toimi Turun kaupunginteatterin vt. taiteellisena johtajana. Turun teatterikerhon säätiö myönsi hänelle tunnustuspalkinnon elämäntyöstä keväällä 2008.


title: Jussi Valtakoski

text: Jussi Valtakoski näytteli muun muassa Shakespeare-klassikoissa "Kesäyön unelma", "Kuinka äkäpussi kesytetään" ja "Venetsian kauppias". Robert Kiljanderin komediassa "Sanny Kortmanin koulu" hänellä oli pastorin rooli ja suomalaisessa kansannäytelmässä "Pohjalaisia" hän näytteli Jussia.


title: Jussi Valtakoski

text: Valtakoski näytteli Ludwig Weissauerin osan Yleisradio TV2:n näytelmäsarjassa "Sodan ja rauhan miehet" vuonna 1978.


title: Ritva Valtakoski

text: Ritva Maria Valtakoski (o.s. Aaltonen, 27. toukokuuta 1930 Turku) on suomalainen näyttelijä. Turun kaupunginteatterissa uransa tehnyt Valtakoski näytteli puheroolien ohella musikaaleissa.


title: Ritva Valtakoski

text: Ritva Valtakosken vanhemmat olivat Antero ja Senja Aaltonen. Valtakosken pitkä kiinnitys Turun kaupunginteatteriin alkoi 1955. Hän näytteli muun muassa naispääosan, Elizan, musikaalissa "My Fair Lady" vastanäyttelijänään Esko Vettenranta. Musikaalia esitettiin lähes 90 kertaa ja se sai yli 50 000 katsojaa. Operetissa "Viktoria ja hänen husaarinsa" Valtakoski näytteli Viktorian kamarineitsyttä, Riquettea. Molièren komediassa "Saituri" hän tulkitsi Mariannea. Valtakosken rooleja olivat niin ikään Kustaava Hella Wuolijoen draamassa "Niskavuoren nuori emäntä", Liisi Robert Kiljanderin komediassa "Sanny Kortmanin koulu" ja "Kauniin myllärinvaimon" nimiosa.


title: Ritva Valtakoski

text: Valtakosken sivurooleista mainittakoon Hämeen tyttö Kalle Holmbergin ohjaamassa "Seitsemässä veljeksessä", joka oli eräs 1970-luvun suomalaisen näyttämötaiteen helmiä.


title: Luettelo toksikologian julkaisuista

text: Luettelo toksikologian alan julkaisuista:


title: Uudenkaupungin telakka

text: Uudenkaupungin telakka oli suomalainen Uudessakaupungissa toiminut laivatelakka joka aloitti toimintansa vuonna 1893. Telakan toiminta jatkoi katkoksia lukuun ottamatta aina vuoteen 1992 saakka. Telakan yhteydessä oli myös konepaja ja valimo.


title: Uudenkaupungin telakka

text: Uudessakaupungissa oli 1800-luvulla useita puisia purjelaivoja rakentaneita laivanveistämöitä. Kaupungin laivanrakennuksen huippuaikaa olivat vuodet 1857–1876 joilla kaupungissa toimi viisi laivanveistämöä ja kaupungin kauppalaivasto oli Suomen toiseksi suurin. 1800-luvun lopulla ja 1900-luvun alussa kaupunkiin ostettiin ulkomailta käytettyinä 21 suurta rautaista valtameripurjelaivaa ja kaupungissa oli parhaimmillaan kolmasosa manner-Suomen valtameripurjelaivoista.


title: Uudenkaupungin telakka

text: Uudenkaupungin telakan perusti vuonna 1891 kauppalaivuri Isak Reinhold Isaksson (1842–1924) joka sai Suomen senaatilta 200 000 markkaa lainaa perustamista varten ja telakan ensimmäisenä johtajana oli insinööri August Montin. Telakalta valmistuivat ensimmäisinä aluksina vuonna 1895 pieni höyrysluuppi nimeltä "Koe" ja vuonna 1896 Kaspianmeren liikenteeseen mennyt siipiratashöyrylaiva "Lenkoranets". Telakka teki kuitenkin konkurssin jo 1897 ja telakan toiminta jatkui vasta 1916 jolloin helsinkiläinen "Ab Maskinfabrik Herkules Oy" osti telakan ja alkoi kunnostaa sitä. Telakka siirtyi kuitenkin jo 1917 liikemies Aleko Liliuksen omistukseen. Lilius perusti telakkatoimintaa varten uuden yhtiön "Uudenkaupungin Telakka ja Konepaja Oy" joka teki kuitenkin konkurssin jo 1921. Telakan konepajassa valmistettiin näihin aikoihin muun muassa rautasorveja.


title: Uudenkaupungin telakka

text: Telakan omistajaksi tuli sitten vuonna 1922 Uudenkaupungin Laiva Oy, vuonna 1917 perustettu uusikaupunkilainen laivanvarustamo jolla oli useita purjelaivoja. Laivanrakennustoiminta telakalla pääsi jatkumaan vasta 1940-luvun lopulla mutta telakalla korjattiin laivoja ja konepajassa ja valimossa valmistettiin moottoreita, osia höyrykoneisiin ja höyryvinssejä. Vuonna 1931 telakalle otettiin kunnostettavaksi fregatti Oldenburg josta tehtiin koululaiva Suomen Joutsen. Kunnostustyö osoittautui tappiolliseksi ja sen seurauksena telakan omistaja "Uudenkaupungin Laiva Oy" teki konkurssin vuonna 1932.


title: Uudenkaupungin telakka

text: Vuonna 1933 telakan osti ahvenanmaalainen laivanvarustaja Gustaf Erikson. Telakalla kunnostettiin vuosina 1934–1936 Eriksonin varustamon purjelaivoja (muun muassa Herzogin Cecilie, Winterhude, Moshulu, Penang, Ponape) ja vuodesta 1936 alkaen telakka toimi nimellä "Uudenkaupungin Telakka ja Konepaja Oy". Sotavuosina telakka oli laivojen korjaustelakkana Turun laivastoaseman alaisuudessa.


title: Uudenkaupungin telakka

text: Sodan jälkeen telakan tiloja kunnostettiin ja telakalla aloitettiin sotakorvausproomujen rakentaminen Neuvostoliittoon. Jatkossakin telakan uudislaivatuotanto meni suureksi osaksi Neuvostoliittoon. Telakan toimitusjohtajana oli vuodesta 1947 alkaen Gustaf Eriksonin poika Edgar Erikson. Eriksonin suku omisti telakan vuoteen 1973 saakka jolloin se myytiin Rauma-Repola Oy:lle. Vuonna 1991 telakan osti Uudenkaupungin kaupunki ja pian sen jälkeen telakan laivanrakennustoiminta päättyi konkurssiin.


title: Uudenkaupungin telakka

text: Nykyisin laivanrakennustoimintaa Uudessakaupungissa jatkaa vuonna 1987 perustettu Uudenkaupungin Työvene Oy.


title: CFD

text: CFD voi tarkoittaa:


Mario & Sonic at the Rio 2016 Olympic Games on urheilupeli Nintendo 3DS:lle ja Wii U:lle. Pelin kehityksestä vastasi Sega Sports R&D yhteistyössä Arzestin ja Spike Chunsoftin kanssa. Peli on viides Mario & Sonic -pelisarjassa ja samalla myös ensimmäinen, josta on myös tehty kolikkopeli-versio.


title: Mario & Sonic at the Rio 2016 Olympic Games

text: Pelaajat ohjaavat eri hahmoja Marion ja Sonicin pelisarjoista vuoden 2016 Rion kesäolympiapeleissä.


text: Pelissä on tuki amiibo -sarjan NFC figuureille.


text: Nintendo-hahmot:


text: Sega-hahmot:


title: Jinzhong

text: Jinzhong () on prefektuuritason kaupunki Kiinan Shanxin maakunnan keskiosassa. Kaupungin pinta-ala on 16 408 neliökilometriä ja väkiluku noin 3,25 miljoonaa (vuonna 2010). Kaupungin keskusta sijaitsee linnuntietä noin 30 kilometriä maakunnan pääkaupunki Taiyuanista kaakkoon.


title: Jinzhong

text: Kaupunki rajoittuu pohjoisessa Taiyuanin ja Yangquanin, koillisessa Shijiazhuangin, idässä Xingtain, kaakossa Handanin, etelässä Changzhin ja Linfenin, sekä lännessä Lüliangin prefektuuritason kaupunkeihin.


title: Jinzhong

text: Piirikuntatasolla kaupunki jaetaan yhteen kaupunkipiiriin, yhteen piirikuntatason kaupunkiin ja yhdeksään piirikuntaan.


Silfverbergin & Wecksellin Yhdistetyt Hattutehtaat Oy oli suomalainen Helsingissä vuosina 1901–1970 toiminut miesten ja naisten hattuja valmistanut yritys. Alkuvaiheessa valmistettiin vain huopa- ja olkihattuja, myöhemmin valmistusohjelmaan tulivat myös turkishatut ja muu vaatetustavara kuten solmiot. Hattujen raaka-aineena käytetty huopa oli omaa valmistetta, lisäksi käytettiin villaa ja olkipalmikoita raaka-aineena.


title: Silfverbergin & Wecksellin Yhdistetyt Hattutehtaat

text: Yritys syntyi vuonna 1901, kun hatuntekijä Johan Wecksellin vuonna 1828 Turkuun perustama ja vuonna 1863 Helsinkiin siirtynyt hattuvalmistamo sekä K. G. Silfverbergin Turkuun vuonna 1877 perustama hattuvalmistamo yhdistettiin avoimeksi yhtiöksi. Yhtiö hankki vuonna 1907 tehtaalleen tontin Sörnäisten rantatien varrelta. Yhtiöllä oli 78 työntekijää vuonna 1913, ja vuonna 1917 yhtiö listattiin Helsingin pörssiin. Osakkeiden vaihto oli kuitenkin lähes olematonta ja yhtiö poistui pörssistä 10 vuoden kuluttua vuonna 1926. Yhtiö osti vuonna 1912 Helsingin Hattuteollisuus Oy:n, vuonna 1922 Suomen Hattuteollisuus Oy:n omaisuuden ja vuonna 1925 Borgå Halmhattfabriks Ab:n.


text: Vuonna 1931 yhtiön toimitusjohtajaksi tuli teollisuus- ja pankkirakennuksia suunnitellut arkkitehti Runar Finnilä, joka oli myös yhtiön osaomistaja. Vuonna 1938 yhtiölle valmistui Vilhonvuorenkatu 11:een uusi kuusikerroksinen punatiilinen tehdasrakennus, jonka Finnilä oli suunnitellut. Rakennuksessa oli vuokralaisena myös muita yrityksiä, muun muassa useita kahvipaahtimoita ja kahvipakkaamoja. Tehdasrakennusta laajennettiin 1951 Finnilän suunnittelemalla kymmenkerroksisella siipirakennuksella. Hattutehdas toimi vuoteen 1970 saakka viimeksi vuodesta 1967 nimellä "Oy Silveks Ab". Toiminta oli tappiollista ja yhtiö teki lopulta konkurssin. Viimeisessä vaiheessa miesten ja naisten hattujen valmistus tapahtui Kiikassa. Entisessä tehdasrakennuksessa toimii edelleen useita yrityksiä, ja rakennusta on laajennettu 1989 Sörnäisten rantatien varrella olevalla siivellä, jonka tieltä purettiin hattutehtaan entinen yksikerroksinen tuotantorakennus.


title: Luettelo jousiammunnan olympiamitalisteista

text: Jousiammunta on ollut olympialaisten lajivalikoimassa vuodesta 1972, ja tätä ennen se oli olympialajina vuosina 1900, 1904, 1908 ja 1920. Menestynein maa olympialaisten jousiammunnassa on Etelä-Korea.


text: 33 metrin Au Cordon Doré


text: Kaksoisamerikkalaiskierros


text: Mannermainen tyyli


text: Liikkumaton pieni lintu, yksilökilpailu


title: Gina Rodriguez

text: Gina Rodriguez (s. 30. heinäkuuta 1984 Chicago, Illinois, Yhdysvallat) on yhdysvaltalainen näyttelijä. Hänet tunnetaan muun muassa roolistaan elokuvassa "Filly Brown" sekä rooleistaan televisiosarjoissa "Kauniit ja rohkeat" ja "Jane the Virgin", josta Rodriguez sai parhaan naispääosan Golden Globe -palkinnon musikaali- tai komediasarjasta vuonna 2015.


title: Gina Rodriguez

text: Rodriguez syntyi Chicagossa Illinoisin osavaltiossa. Hänen vanhempansa Genaro ja Magali Rodriguez ovat puertoricolaisia. Hän on nuorin kolmesta sisaruksesta. Hän kasvoi eräässä Chicagon naapurustossa ja harrasti salsatanssia 17-vuotiaaksi asti. Rodriguez kävi New Yorkin yliopiston taidepuolta ja teki eri teatteriesiintymisiä ennen televisioroolejaan. Hän esitti muun muassa Frida Kahlon roolin näytelmässä "The Last Moments in the Life of Frida Kahlo".


title: Gina Rodriguez

text: Rodriguez sai Beverlyn roolin saippuasarjassa "Kauniit ja rohkeat" vuonna 2011. Hän esiintyi myös musikaalielokuvassa "Go for It!" ja elokuvassa "Filly Brown", jonka roolista hän sai Imagen-palkinnon. Rodriguez paljasti vuoden 2013 haastattelussa, että hänelle tarjottiin roolia sarjassa "Devious Maids", mutta hän oli kieltäytynyt tarjouksesta. Samana vuonna hän näytteli elokuvassa "Sleeping with the Fishes".


title: Gina Rodriguez

text: Rodriguez esiintyy Jane Villanuevan pääroolissa televisiosarjassa "Jane the Virgin". Hän sai roolistaan Golden Globe -palkinnon vuoden 2015 parhaasta naispääosasta musikaali- tai komediasarjassa oltuaan ehdokkaana kategoriassa edellisenä vuonna. Hän isännöi vuoden 2015 Teen Choice -palkintogaalaa yhdessä Ludacrisin ja Josh Peckin kanssa. Vuonna 2016 Rodriguez esiintyy elokuvassa "Sticky Notes".


title: Toivo Vilppula

text: Toivo Henrik Vilppula (1888 – 2. elokuuta 1941 Kangasala) oli suomalainen pankkimies ja urheilujohtaja, joka toimi muun muassa Työväen Urheiluliiton puheenjohtajana vuosina 1928–1937. Hän oli myös valtion liikuntaneuvoston jäsen vuodesta 1939 lähtien.


title: Toivo Vilppula

text: Vilppula ei ollut itse milloinkaan kilpaurheilija. Varsinaisen työuransa hän teki Helsingin Työväen Säästöpankin palveluksessa, jonka kamreerina Vilppula työskenteli vuodesta 1921 aina kuolemaansa saakka. Luottamustehtäviä hän hoiti TUL:n lisäksi myös Kansaneläkelaitoksessa ja Elannossa, lisäksi Vilppula toimi Helsingin kaupunginvaltuutettuna. Hän oli myös Stadion-säätiön johtokunnan jäsen.